Celcom Perkenal XP Lite™  – Pelan Pasca Bayar Terkini Menawarkan Lebih Ganjaran!

Daftar, Size Up & Nikmati Ganjaran Hebat!!!

Itu dia pelan pasca bayar Celcom terbaru XP Lite™ yang menawarkan pelanggan pilihan untuk memilih pas penggunaan yang lebih banyak Internet serta  nikmati ganjaran lebih besar bersama rangkaian 4G LTE terbaik.

Mulai sekarang pelanggan yang mendaftar dengan XP Lite™ pada RM28, bakal menikmati panggilan tanpa had dan Internet 1GB/sebulan. Untuk lebih banyak penggunaan Internet, pelanggan boleh ‘SIZE UP’ atau menambah kepada 14GB Internet pada harga RM30 (L Pass), iaitu tambahan 7GB Internet pada harga RM10 (M Pass) sebulan.

Pelanggan juga boleh menikmati Internet tanpa had dengan Ultra Hour Pass ™ dari RM1 bersama-sama dengan pas L atau pas M melalui aplikasi Celcom Life (iOS l Android).

Apa yang menarik lagi, jika masih kekal atau ‘STAY ON’ bersama XP Lite™ selama 6 bulan secara berterusan, akan diberi ganjaran PERCUMA 1-jam Ultra Hour Pass™ Internet tanpa had bagi pas L, manakala pas M akan menerima 1GB Video Walla ™. Ganjaran ini akan diberi pada penggunaan bulan ke-7 dan seterusnya.

Tambahan lagi, pelanggan XP Lite™ dengan pas L juga berpeluang memiliki OPPO A1K secara PERCUMA (*sementara stok masih ada), atau peranti pintar pilihan mereka seperti nubia Red Magic 3, Vivo Y17, VivoY19C dan OPPO A5 dengan harga serendah RM99.

Selain itu, sempena pelancaran XP Lite™, Celcom Xpax telah bekerjasama dengan rakan FnB terpilih untuk menawarkan pelanggan ‘SIZE UP’ atau tambahan PERCUMA untuk pesanan mereka, pada setiap hari Khamis setiap dua minggu, mulai 3 Oktober hingga 28 November 2019. Maklumat lanjut boleh layari Facebook Celcom Xpax.


Ujian Beta EMUI 9.0 Pada Peranti honor 10, honor View 10 Dan honor Play

Jenama telefon terkemuka, Honor mengumumkan bahawa mereka telah melaksanakan ujian beta EMUI 9.0 pada peranti honor 10, honor View 10 dan honor Play yang pertama kali dilaksanakan semalam, 16 Oktober 2018 pada peranti honor 10 and honor View 10 kemudian akan diikuti oleh honor Play pada 21 Oktober 2018.

Menurut Ketua Honor Malaysia, George Zhao Zhiwei, jenamanya sentiasa memperkenalkan produk yang diperlukan dan memudahkan pengguna.

“Jenama kami sangat komited bagi memperkenalkan inovasi teknologi yang terbaik. Kami konsisten memperkenalkan produk yang diperlukan oleh peminat dan pengguna.

” EMUI 9.0 yang baharu merupakan sistem operasi yang lebih konsisten dan pintar yang diperlukan oleh pengguna. Kami mendengar suara pengguna kerana maklum balas daripada mereka adalah sangat penting buat kami. Kami melibatkan mereka dalam kemaskini terkini dalam perisian terkini yang mana kami berharap agar dapat mengoptimumkan kepuasan pengguna,” katanya.

Kemas kini terbaharu ini akan memudahkan pengguna ketika menggunakan telefon Honor. Ia juga mampu untuk meramal tingkah laku pengguna dan memuatkan aplikasi dengan lebih pantas dan lebih efisen. Ia juga mempunyai Digital Balance yang baharu dan Easy Projection bagi fungsi yang lebih luas pada peranti tersebut.

Kepada pengguna-pengguna ketiga-tiga peranti  disebut boleh menjadi sebahagian dalam ujian Beta perlu melayari Link Beta test Emui 9.0 sebelum 25 Oktober.

Honor View 10 merupakan telefon Honor pertama ynag dilengkapi dengan Kirin 970 Chipset yang merupakan pemproses AI yang pertama di dunia. Dilengkapi dengan 6GB RAM dan NPU yang dipasang sekali bagi membenarkan pembelajaran yang mendalam terhadap sikap pengguna.

Baca juga:

Reviu Eksklusif (Bah 2): honor View 10, Telefon Pintar Flagship Mampu Milik!

Reviu Eksklusif (Bah 1): honor View 10, Peranti Serba Lengkap Dengan Cip Prestasi Tinggi

honor 10 : 9 Perkara Yang Perlu Anda Tahu Mengenai ‘Flagship Killer’ Ini…


Samsung Umumkan Siri Q Soundbar Baharu, Dioptimumkan Oleh QLED TVs dan True Surround Audio

Samsung Malaysia Electronics telah mengumumkan soundbar Siri Q terbaharu yang disertakan dengan teknologi Samsung Acoustic Beam dan ciri Adaptive Sound yang baharu. Kerjasama di antara Samsung Audio Lab dan Harman Kardon pastinya memberikan kelebihan bagi model HW-Q90R, HW-Q80R, HW-Q70R dan HW-Q60R mempamerkan aksi terbaik.

HW-Q70R & HW Q60R

Bagi 2 model ini, ia mampu menganalisis kandungan yang dimainkan menerusi viewer’s TV dan melaraskan tetapan mengikut scene. Model ini mampu menukar secara automatik kepada adaptive sound mode apabila Samsung 2019 QLED TV disambungkan dan pastinya mod AI akan dihidupkan. Ia turut ditawarkan dengan Samsung’s proprietary Acoustic Beam technology.

HW-Q70R disertakan dengan Dolby Atmos and DTS:X immersive dan 360-degree surround sound technology. Justeru pengguna boleh menikmati pengalaman sistem bunyi yang menakjubkan di kediaman anda.

HW-Q90R & HW Q80R

Samsung turut membawakan pengalaman 3D sound menerusi model HW-Q90R dan HW-Q80R. Menariknya Q80R ini dilengkapi dengan 13 speaker termasuklah 2 upward-firing dan 2 bahagian firing speaker. Dalam pada itu, bagi Q90R, ia dihadirkan dengan 17 speaker termasuklah 4 upward-firing speaker dan 2 bahagian firing speaker. Ia membenarkan kedua-dua speaker ini memberikan bunyi yang mempersonakan.

Sebagai tambahan, HW-Q90R dihadirkan dengan Wireless Rear Speaker Kit (2 speaker) yang memberikan kepada pengguna pengalaman bunyi tanpa wayar yang mengagumkan. HW-Q90R dan HW-Q80R turut dihadirkan dengan sambungan tanpa wayar ke Samsung TV via Wi-Fi. Ia turut boleh dikawal dengan alat kawalan jauh Samsung TV.Bagi memudahkan integrasi ke dalam hidup pengguna, Q-Series sound bars baharu ini dihadirkan dengan sambungan Bluetooth yang membenarkan pengguna menikmati muzik berkualiti tinggi dari telefon pintar mereka,

Berikut adalam harga bagi model soundbar ini:

Model

Harga

RM 6,499

RM 4,999

RM 3,399

RM 2,599

Samsung Q series sound bars kini telah tersedia di ke semua Samsung Experience Stores dan pengedar sah.


Reviu Eksklusif: Wiko View, Paparan Skrin Penuh Pada Harga Mampu Milik!

HARGA: RM 899

Wiko terkenal dengan mengeluarkan peranti berprestasi tinggi pada harga mampu milik, terkini syarikat dari Perancis ini turut melebarkan sayap mengikut trend semasa dengan memperkenalkan Wiko View yang hadir bersama paparan skrin hampir penuh dengan nisbah 18:9 bersaiz 5.7 inci beresolusi HD. Paparan skrin 2.5D yang selesa dipegang ditambah pula kerangka badan ergonomik ini pastinya mampu menarik pelbagai golongan untuk memilikinya. Apa lagi keistimewaannya?! Semak…

Sepertimana model vivo V7+ dan Huawei nova 2i, telefon pintar ini menampilkan paparan FullView Display dengan menawarkan nisbah skrin-ke-kerangka sebanyak 75.95%. Walaupun Wiko View tidak menyokong kerangka berasaskan logam, tetapi peranti ini masih terasa ringan. Malah paparan skrin yang besar juga memberikan kepuasan ketika menonton video, bermain permainan mudah alih serta melayari Internet.

Sisi kiri telefon pintar ini kelihatan kosong tanpa sebarang butang mahupun slot kad SIM, manakala sisi kanan pula seperti biasa menempatkan dua butang yang dikenali sebagai butang kuasa serta butang laras volume.

Bahagian atas kelihatan agak kosong di mana hanya terdapat port 3.5mm audio jack sahaja, manakala bahagian bawahnya pula tersedia sebuah port microUSB 2.0 untuk tujuan mengecas serta sebuah lubang mikrofon.

Tidak banyak telefon pintar yang diperkenalkan hari ini menawarkan panel belakang yang boleh dibuka. Tetapi dengan Wiko View, anda boleh mengumpil bahagian belakang untuk meletakkan bateri berkapasiti 2900mAh. Ruangan ini juga menyediakan dua slot kad SIM jenis Nano serta kad tambahan microSD. Lebih menarik, kesemua slot yang ada menyokong fungsi hot-swap.

Dibekalkan dengan kamera utama beresolusi 13 Megapiksel bersama sokongan LED flash, panel belakang juga menempatkan sensor untuk pengimbas cap jari dan juga sebuah mikrofon yang terletak di bahagian atas lensa kamera. Bukan itu sahaja, sebuah speaker juga terletak di bahagian ini.

Berbeza dengan model keluaran Wiko sebelum ini, Wiko View menawarkan paparan antaramuka yang baru dan lebih mesra pengguna berbanding sebelumnya. Sekali pandang, paparan antaramuka yang ditawarkan oleh Wiko mirip seperti Android asal yang nampaknya semakin menjadi trend pada telefon pintar Android.

Salah satu kelebihan yang dimiliki oleh peranti ini adalah lensa penggambarannya. Dibekalkan dengan lensa utama 13 Megapiksel, Wiko View juga menawarkan pelbagai mod menarik di antaranya Super Pixel, Potrait, Beauty, Professional, Panorama dan juga Night.

Manakala kamera hadapan beresosi 16 Megapiksel dengan mod Potrait juga dilihat satu keistimewaan pada telefon pintar ini memandangkan ianya menawarkan harga yang mampu milik.

Jika sebelum ini fungsi Optical Image Stabilization atau lebih dikenali dengan nama OIS hanya terdapat pada peranti kelas atasan sahaja, kini tidak lagi. Apa yang menariknya Wiko View ini, anda boleh membuat rakaman video HD penuh (1080p) di kawasan bergegar tanpa masalah dengan adanya teknologi OIS.

Pengimbas cap jari menjadi salah satu fungsi penting yang perlu ada pada telefon pintar hari ini. Sudah banyak telefon pintar kelas pertengahan yang menyokong pengimbas cap jari, begitu juga dengan Wiko View. Bagi yang mementingkan aspek keselamatan, Wiko View satu pilihan terbaik buat anda. Selain menyediakan akses pengimbas cap jari lebih pantas, ia juga menyokong lima cap jari dengan menu berbeza.

Kini anda boleh mengakses kenalan dan aplikasi lebih pantas dengan adanya aplikasi My Smart Left Page. Ianya sangat membantu, yang mana memudahkan sehingga 80% penggunaan seharian dengan hanya swipe paparan antaramuka ke kiri skrin sahaja. Bukan itu sahaja, My Smart Left Page turut menawarkan berita terkini dari News Republic dengan sokongan kemas kini pantas.

Apa yang kami suka mengenai pemain video peranti ini adalah kebolehan menonton/memainkan video dalam paparan penuh dengan hanya menekan ikon yang tersedia.

Sokongan pop-up video juga disediakan untuk memudahkan anda membuat kerja lain sambil menonton video. Malah video tersebut juga boleh terus disunting tanpa perlu menggunakan aplikasi ketiga.


CES 2017: Peranti Elektronik Rumah Terbaru Dari Sony

Siri baru A1E BRAVIA OLED membawakan teknologi kualiti gambar yang terbaik dari Sony, termasuk 4K HDR Extreme X1 yang digunakan di dalam siri Z9D. X1 Extreme akan menyerlahkan visual kandungan 4K HDR, memperlihatkan potensi penuh pemancar panel OLED dalam menghasilkan warna hitam yang mendalam dan kecerahan yang lebih tepat.

Siri A1E juga dilengkapi dengan teknologi Acoustic Surface yang menjadi output utama. Teknologi ini menggunakan skrin paparan sebagai pemancar audio dengan memindahkan getaran ke permukaan ini. Hasilnya adalah sebuah unit paparan tanpa speaker fizikal, menjadikan A1E sebuah TV yang mempunyai reka bentuk minimal dan elegan.

Siri BRAVIA X93E pula merupakan satu lagi model TV 4K HDR yang dilengkapi Slim Backlight Drive bagi memaparkan kecerahan dan kontras warna yang lebih baik. Selain itu, pemproses X1 Extreme juag dilengkapkan ke dalam model ini bagi pemprosesan imej yang terbaik.

https://www.youtube.com/watch?v=4AKV_mSWMqw&feature=youtu.be
Di dalam profil peranti audio pula, Sony mengumumkan sebuah soundbar, HT-ST5000 yang bukan sahaja menyokong Hi-Resolution Audio, malah ia juga menyokong teknologi Dolby Atmos 3D yang akan memberikan anda pengalaman audio yang lebih imersif. Ia juga mempunyai teknologi pancaran bunyi S-Force PRO Front Surround yang memancarkan gelombang bunyi ke arah yang betul untuk mengisi sepenuhya ruang kediaman dengan audio.


Redmi Note 7 & Xiaomi Mi 9 Melepasi SIRIM! Bakal Dilancarkan Pada Mac 2019!

Okay~ setelah Redmi Note 7 dirasmikan di pasaran China, susulan pihak Redmi Malaysia telah pun mengesahkan bahawa peranti ini akan dibawa masuk selepas perayaan CNY.

Namun pada hari terakhir untuk bukan Februari ini masih tiada berita lagi dari pihak Redmi, rupa-rupanya pelancaran Redmi Note 7 akan diadakan pada bulan Mac 2019.

Ini dapat disahkan dari FB Redmi di mana pendaftaran SIRIM sudah berjaya, malah lebih mengejutkan adalah Xiaomi Mi 9 yang baru sahaja dirasmikan turut akan dibawa masuk ke pasaran tempatan Mac ini.

Berapakan harga jualan yang akan diletakkan pada Xiaomi Mi 9 dan Redmi Note 7? Kita nantikan pengumuman seterusnya.


Adobe Photoshop Lightroom

Aplikasi penyuntingan gambar banyak terdapat dalam Play Store dan App Store, tetapi manakah yang paling sesuai untuk anda? Sebenarnya agak susah untuk mendapatkan jawapan kerana permintaan setiap orang berlainan, apatah lagi kesukaan adalah berbeza-beza. Sekiranya anda pernah menggunakan aplikasi yang dibangunkan oleh Adobe, tentu mengenali Adobe Photoshop Lightroom mereka. Aplikasi ini sangat baik digunakan untuk menyunting gambar secara profesional tanpa menyusahkan diri kerana ia tidak memerlukan banyak layer, gambar akan ditampilkan secara thumbnails memudahkan anda pilih. Selain ciri-ciri yang ada pada aplikasi jenis suntingan gambar yang lain, Adobe Photoshop Lightroom turut hadir dengan fungsi tambahan termasuk kemudahan sync fail yang boleh disunting terus ke desktop.

Muat Turun:

Android
•RM 0
•34 MB
•Android 4.1 dan ke atas

iOS
•RM 0
•55.3 MB
•iOS 8.1 dan ke atas


Promosi Hebat – Miliki OPPO F11 Pro Dengan Hanya RM799 Pada 11 November Ini!

OPPO sekali lagi hadir dengan promosi menarik bersempena meraikan jualan mega Lazada dan Shopee! OPPO menawarkan pelbagai tawaran menarik untuk sejumlah produk dengan harga lebih rendah termasuk siri OPPO Reno, OPPO A9 (2020) dan siri OPPO F11. Promosi ini akan berlangsung selama SEHARI SAHAJA iaitu pada 11/11/2019, jam 12 pagi.

Menariknya lagi, setiap pembelian sepanjang tempoh promosi akan didatangkan penawaran ganjaran percuma menarik termasuk NEO Smartband bernilai RM389 untuk pembelian OPPO A9 (2020). Menambah keriangan ramai, siri OPPO F11 akan ditawarkan pada harga yang istimewa seperti di bawah :

Jangan lepaskan peluang keemasan ini! Tanda kalendar anda dan bershopping sepuas-puasnya! Maklumat lanjut, layari OPPO Malaysia dan kekal bersama eRing untuk lebih promosi menarik terkini! Beli peranti OPPO menerusi : Lazada | Shopee


Microsoft Terbitkan Word Flow Untuk Pengguna iOS

Word Flow merupakan salah satu papan kekunci yang popular pada sistem operasi Windows Phone, dan kini pihak Microsoft telah mula menawarkan versi pembangunan beta untuk pengguna iPhone. Selang beberapa minggu selepas percubaannya, aplikasi tersebut telahpun boleh dapat di AppStore.

Word Flow yang ditawarkan untuk peranti iPhone sedikit berlainan di mana ia menawarkan kebolehan meramal perkataan yang ingin anda taip dan membuat pembetulan jika terdapat sebarang kesilapan ketika menaip. Bukan itu sahaja, pengguna turut boleh mengubah paparan latar menggunakan gambar yang disediakan.

Selain itu, ia memudahkan anda untuk menulis dengan menggunakan sebelah tangan sahaja. Ketika artikel ini ditulis, Microsoft hanya menawarkan Word Flow dengan sokongan bahasa Inggeris sahaja dan hanya diterbitkan di AppStore untuk pengguna Amerika Syarikat. Tiada sebarang maklumat rasmi oleh Microsoft bilakah pengguna seluruh dunia akan dapat memuat turunnya.


iPhone 12S Bakal Dihadirkan Dengan Touch ID??!!

Ekoran daripada penularan wabak COVID-19 di seluruh dunia, agak sukar bagi pengguna untuk unlock telefon menggunakan pengecaman wajah, justeru, berkemungkinan iPhone 12S bakal hadir dengan fungsi Touch ID.

Bukan itu sahaja, dikhabarkan juga, iphone 12S ini bakal hadir dengan kadar segar semula sehingga 120Hz.

Dari segi rekaan pula, dikatakan ia tidak banyak beza cuma bezel yang lebih nipis berbanding model siri iPhone 12.

Teruskan bersama kami bagi menantikan kehadiran peranti ini!!


Siri realme narzo 20 Kini Rasmi – Dijual Pada harga Bermula Dari RM699!!!!

Berita baik apabila peranti gaming pertana realme iaitu realme narzo 20 dan narzo 20 Pro kini telah rasmi dan dijual pada harga bermula dari RM699!!!

Bagi yang ingin memiliki peranti ini, ia akan mula dijual pada 11 November ini menerusi Lazada dan ia dijual pada harga lebih murah iaitu RM549 bagi narzo 20 dan RM899 bagi narzo 20 Pro dan ia terhad pada tarikh tersebut sahaja.

realme narzo 20 tampil dengan skrin 6.5″ HD+  dan disertakan dengan pemproses Mediatek Helio G85 dan hadir dengan RAM sebesar 4GB dan storan sebesar 64GB. Kamera juga baik apabila ia disertakan dengan 48MP + 8MP + 2MP bagi kamera belakang dan 8MP bagi kamera hadapan. Bateri pula adalah 6000mAh.

Dalam pada itu, bagi varian narzo 20 Pro pula ia hadir dengan skrin 6.5″ FHD+. ia turut hadir dengan kadar segar semula 90Hz. Dari kuasa dalaman pula, ia hadir dengan pemproses Mediatek Helio G95 dan disertakan dengan RAm sebsar 8GB dan storan sebesar 128GB. Kamera belakang pula adalah 48Mp + 8MP + 2MP + 2MP dan kamera hadapan 16MP.

Berikut adalah harga peranti ini:


Beats EP, Peranti Audio Premium Kini Di Stor Seluruh Malaysia

Bagi pencinta muzik dan gajet trendy, peranti berjenama Beats pastinya menjadi salah satu pilihan anda. Kini model headphone Beats EP sudah tiba di pasaran Malaysia untuk anda miliki. Beats EP menawarkan kualiti audio premium yang mempunyai audio akustik yang jelas dan seimbang, tidak dilupakan keupayaannya menjadikan bunyi berfrekuensi rendah lebih padu dan jelas.

Selain kualiti bunyi yang hebat, Beats EP juga mempunyai ketahanan fizikal yang tinggi. Rangka Beats EP diperbuat daripada besi, lantas memberikan peranti ini keteguhan fizikal dan ciri tahan lama. Selain itu, Beats EP juga dilengkapi alat kawalan muzik dan juga panggilan pada bahagian kabel bagi memudahkan penggunaan anda.

Anda boleh mendapatkan Beats EP pada harga RM 400 di stor jualan Beats yang sah, terdapat 4 variasi warna yang ditawarkan iaitu hitam, merah, biru dan juga putih.


Warna Baharu HUAWEI P30 Pro Varian 8GB + 256GB Akan Mula Dijual – Harga RM3,399!

Pada acara tahunan IFA 2019 HUAWEI telam memperkenalkan 2 warna baharu – Misty Lavender dan Mistic Blue bagi model P30 Pro, kini peminat di pasaran tempatan bakal memiliki peranti ini dengan harga RM3,399.

Menurut laman rasmi HUAWEI Malaysia, P30 Pro Misty Lavender dan Mistic Blue hanya tersedia dalam varian 8GB + 256GB dan akan dijual dalam jangka masa pendek ini, dan ia akan dioperasikan pada EMUI 10 berasaskan Android 10.

Yang terpukau dengan 2 tona warna baharu ini, mungkin boleh stay tuned pada laman rasmi HUAWEI ya.

Korang berminat peranti HUAWEI, boleh beli di:


Langganan Apple Music Kini Mula Ditawarkan Untuk Pelajar Universiti

Mula diperkenalkan pada tahun 2016, Apple Music Student kini ditawarkan untuk pelajar tempatan. Menawarkan cas bulanan sebanyak RM6.90, ia dilihat jauh lebih murah berbanding langganan biasa pada harga RM14.90.

Untuk membolehkan pengguna menikmati langganan ini, anda mestilah seorang pelajar prasiswazah atau pascasiswazah. Pendaftaran boleh dibuat di laman rasmi Apple, manakala pengesahan pula status dibuat melalui UNiDAYS.

Sekiranya anda bukan lagi berstatus pelajar, langganan akan bertukar secara automatik ke langganan biasa yang memerlukan anda membayar sebanyak RM14.90.


Reviu Eksklusif: Xiaomi Redmi Note 4, Peranti Paling Berbaloi Untuk Awal 2017?!

Pasaran peranti mampu milik merupakan pasaran yang sangat besar dan tidak hairanlah jika terdapat beberapa syarikat meletakkan fokus pada kelompok pengguna ini. Xiaomi merupakan salah satu jenama yang saban tahun mengeluarkan peranti kelas ekonomi yang cukup bagus untuk pengguna. Xiaomi Malaysia membawakan Redmi Note 4 ke dalam pasaran tempatan, dan kami sudah pun mendapatkan peranti ini untuk diulas, dikupas dan dikongsikan bersama anda.

Xiaomi Redmi Nota 4 mempunyai badan aluminium dalam reka bentuk yang hampir sama dengan Redmi Note 3. Dari pandangan mata kasar tidak banyak perbezaan yang dapat kita lihat di antara kedua-dua peranti namun Xiaomi ada melakukan beberapa pembaharuan dan tambah baik pada rekaan dan kualiti fizikal Redmi Note 4.

▲ Perubahan yang boleh dilihat pada model terbaru adalah pada lokasi sensor yang telah dialih bagi menampakkan panel yang lebih simetri.

▲ Kemasan yang digunakan hampir sama pada kedua-dua peranti, namun keseluruhan feel pada Redmi Note 4 adalah lebih baik kerana bar atas dan bawah lebih kemas.

▲ Sisi Redmi Note 4 (kanan) lebih nipis, lantas lebih selesa ketiga digunakan.

▲ Redmi Note 4 masih menawarkan fungsi IR Blaster, audio jack dan sambungan MicroUSB.

Android Marshmallow pada Redmi Note 4 telah diubah suai dan dimodifikasi lantas dikenali sebagai MIUI versi 8. Bagi pengguna yang pernah menggunakan peranti dari Xiaomi, pasti rekaan antaramuka ini cukup dikenali. Namun bagi mereka yang baru hendak mencuba peranti Xiaomi, terutamanya Redmi Note 4, kami akan kongsikan antaramuka menyeluruh MIUI 8 yang dipasang pada Xiaomi Redmi Note 4.

Notifikasi MIUI 8 menampakkan perubahan pada susun atur tetingkap widgetnya. Bar atas sekali merupakan widget cuaca diikuti quick toggles yang boleh dikembangkan lagi dan terakhir sekali adalah bar notifikasi untuk aplikasi dan lain-lain.

Tidak ada banyak perubahan pada bahagian ini di mana secara keseluruhannya Home Screen MIUI 8 sama sahaja dengan MIUI 7. Xiaomi masih lagi mengekalkan antaramuka tanpa app drawer di mana kesemua aplikasi anda akan diletakkan pada muka hadapan.

Recent Panels di MIUI 8 menunjukkan sedikit peningkatan daripada MIUI 7. Sebelum ini aplikasi di Recent Panels dipaparkan sebagai ikon, namun pada versi ini Xiaomi menggunakan paparan jenis kad.

Satu fungsi yang dibawa pada MIUI 8 adalah Dual Apps dan Second Space. Second Space berfungsi mewujudkan satu lagi profil pengguna pada peranti. Dual Apps pula membolehkan anda untuk membuat salinan aplikasi kedua, contohnya melalui fungsi ini anda boleh memasang dua aplikasi WhatsApp pada peranti anda. Kedua-dua fungsi ini boleh diakses dari menu Settings.

Dari fungsi Themes, anda boleh mengubah rupa antaramuka peranti anda. Terdapat pelbagai pilihan tema disediakan berserta fungsi untuk memuat turun wallpaper. Kami memilih untuk menggunakan tema asas yang nampak lebih simple dan kemas.

Paparan di mana segala tetapan dan informasi peranti boleh diakses.

Di atas kertas, cip pemproses Snapdragon 650 (Redmi Note 3) adalah lebih bagus berbanding Snapdragon 625 yang digunakan pada Redmi Note 4, dan kami tidak mengharapkan Redmi Note 4 mengalahkan skor ujian benchmark Redmi Note 3 selepas mengetahui fokus cip Snapdragon  625 adalah pada penggunaan tenaga yang efektif menerusi rekaan cip 14nm berbanding 28nm pada Redmi Note 3.

Tetapi kami masih ingin menjalankan Ujian benchmark bagi melihat sejauh manakah dua generasi Redmi Note ini berbeza di antara satu sama lain.

Hasil ujian menunjukkan cip pemproses pada Redmi Note 4 tidak berjaya menandingi kelajuan pemproses Redmi Note 3. Namun dari segi praktikal dan kegunaan harian, kami tidak mengalami sebarang masalah ketika menggunakan peranti untuk melayari web, menggunakan aplikasi dan juga bermain permainan, bahkan pemproses Snapdragon 625 yang mesra kuasa menawarkan sesuatu yang menarik, kami akan ceritakan hal tersebut pada bahagian bateri.

Seperti yang kami sebutkan pada bahagian prestasi, cip Snapdragon 625 merupakan pemproses yang fokus kepada ciri penjimatan kuasa. Sebelum melakukan ujian cas bateri, kami sudah pun dapat merasakan kehebatan bateri dan sistem kuasa Redmi Note 4, kerana memerlukan masa kira-kira dua jam untuk memaksa cas bateri turun kepada 0% daripada 25% dengan penggunaan aplikasi permainan dan juga tontonan video yang berat.

Kami mengecas Redmi Note 4 dari 0% sehingga 100% dan merekodkannya secara berkala. Walaupun Xiaomi tidak menyatakan sama ada peranti ini menyokong pengecasan pantas, namun Snapdragon 625 sebenarnya hadir dengan sokongan Qualcomm Quick Charge 3.0.

Di samping ujian cas, ujian benchmark bateri juga dijalankan bagi melihat dengan lebih mendalam kemampuan bateri dan sistem kuasa Redmi Note 4.

Hasil keputusan ujian benchmark bateri memang benar-benar mengagumkan. Ujian ini dimulakan dengan bateri pada kapasiti 85% dan dibiarkan semalaman, selepas lebih kurang 6 jam, kapasiti bateri hanya turun sehingga 45% sahaja. Aplikasi ujian juga memberikan skor yang tinggi kepada Redmi Note 4, jelas menunjukkan kehebatan bateri dan sistem kuasa peranti ini.

*Ujian dilakukan menggunakan aplikasi PCMark dengan paparan peranti ditetapkan pada 50% auto brightness.

Xiaomi Redmi Note 4 dilengkapi dengan kamera utama 16MP dengan f/2.0 aperture dan PDAF. Tambah baik pada kamera bukanlah sesuatu yang besar pada model terbaru ini di mana Xiaomi hanya meningkatkan sensor 13MP kepada 16MP.

Asalkan anda menangkap gambar di kawasan yang mempunyai pencahayaan yang baik, anda boleh mendapatkan kualiti gambar yang cukup bagus untuk dikongsikan ke media sosial. Untuk membandingkan kualiti kamera Redmi Note 4 dengan kamera pada smartphone lain yang harganya mencecah ribuan ringgit adalah kurang adil. Namun untuk rujukan anda, bolehlah lihat sendiri kualiti gambar yang diambil menggunakan Redmi Note 4 ini.

▲ Gambar diambil di dalam keadaan cahaya indoor yang normal. Warna dan butiran gambar nampak jelas dan baik.

▲ Lampu ditutup dan keadaan agak malap pada ketika ini, seperti yang dijangkakan, noise sungguh ketara di dalam gambar ini.

▲ Kualiti gambar dari jarak dekat hanya okay sahaja. Tona warna asal sedikit lari dan juga butiran gambar agak kurang di sesetengah bahagian.

▲ Kualiti gambar selfie yang diambil menggunakan kamera hadapan 5MP adalah memuaskan.

Satu perkara yang harus dipertimbangkan pada Redmi Note 4 adalah cip Snapdragon 625. Berdasarkan ujian yang dilakukan yang juga telah didokumentasikan dari pelbagai ulasan, ternyata cip Snapdragon 650 di dalam Redmi Note 3 mempunyai prestasi pemproses yang lebih baik. Namun untuk mengatakan Redmi Note 4 tidak hebat dan mempunyai masalah di dalam penggunaan seharian adalah salah sama sekali. Sepanjang menggunakan peranti, kami tidak mempunyai masalah untuk menggunakan aplikasi yang berat dan segala kerja setakat ini lancar.

Di sebalik kuasa pemproses yang sedikit rendah dari Redmi Note 3, cip pemproses yang ada pada Redmi Note 4 membawakan kelebihan dari segi kuasa. Bagi pengguna yang mahukan peranti yang sentiasa bersedia untuk digunakan tanpa perlu mengecas berulang kali, Redmi Note 4 merupakan pilihan baik. Dari segi bateri dan sistem kuasa, Redmi Note 4 merupakan salah satu peranti terbaik yang kami pernah cuba.


Sony Xperia XZ1 Compact Mula Dijual Dengan Tanda Harga RM2,099

Bulan yang sebelumnya Sony Malaysia telah membawa masuk Sony Xperia XZ1 ke pasaran tempatan, malangnya untuk model kompak ia tidak dibawa bersama. Disebabkan mendapat permintaan yang tinggi oleh pengguna dan peminat tegar, kini Sony Xperia XZ1 Compact diumumkan ke pasaran Malaysia.

Meletakkan ia sebagai telefon pintar dalam kelas flagship mini, peranti ini dilengkapi dengan beberapa perkakasan yang baik serta ciri-ciri menarik seperti 3D Creator menggunakan kamera Motion Eye, paparan yang tajam, dan sistem audio premium.

Apa yang cuba diketengahkan ialah fungsi 3D creator, melalui kamera utama 19 Megapiksel f/2.0 Motion Eye, pengguna kini mampu mengambil gambar 3D untuk dijadikan avatar di dalam aplikasi AR atau mencetak ia menerusi 3D printer. Selain itu, untuk rakaman video gerak perlahan, sensor ini juga menyokong sehingga 960 fps (bingkai sesaat).

Kamera depan pula mampu mengambil gambar dengan lebih luas menggunakan lensa sudut lebar 120 darjah. Manakala, ciri hiburan pula dimuatkan dengan Hi-Res Audio bersama fungsi pembatalan bunyi bising. Speaker ini menawarkan ClearAudio+ dengan meningkatkan 50% kualiti di dalam audio.

Paparan pula dipadankan dengan skrin 4.6 inci Triluminos Corning Gorilla Glass 5 bersama kerangka bodi kalis air dan debu IP68. Melengkapkannya, set cip Snapdragon 835, RAM sebesar 4GB dan storan 32GB yang menyokong kad microSD turut dioperasikan oleh Android 8.0 Oreo. Bateri sebesar 2,700mAh juga menyokong fungsi pengecasan pantas Quick Charge 3.0.

Sony Xperia XZ1 Compact boleh didapati mulai hari ini dengan harga RM2,099 dengan pilihan warna White Silver, Black, Horizon Blue, dan Twilight Pink.


[Zon Perbandingan] OPPO R17 Pro / Huawei Mate 20 / Samsung Galaxy A9 (2018)

OPPO baru sahaja melancarkan telefon pintar terbaharu mereka untuk barisan keluarga siri R iaitu OPPO R17 Pro. Model kali ini, OPPO membawakan rekaan mewah di samping kemasan warna cerun yang cukup menawan.

Bukan itu sahaja, OPPO turut membawakan keunikan pada prestasi kameranya yang mana menawarkan pilihan bukaan boleh laras f/1.5-f/2.4 sekaligus menghasilkan gambar yang sempurna.

Mari kita bandingkan spesifikasinya dengan Huawei Mate 20 dan Samsung Galaxy A9 (2018) yang merupakan dua buah telefon pintar menjadi bualan hangat orang ramai ketika ini.

_________________________________________________________________

Baca juga :


Huawei P20 Pro Tetap No:1! iPhone XS Max Mendapat Skor 105 Dari DxOMark

Minggu lepas baru sahaja terdedah skor DxOMark bagi peranti Huawei Mate 20 Pro, hari ini skor untuk iPhone XS Max pula telah dipaparkan rasmi oleh DxOMark.

Melalui carta skor yang diberikan, iPhone XS Max berjaya mendapat skor setinggi 105, di mana berada di belakang Huawei P20 Pro yang mempunyai skor 109.

Tidak dinafikan iPhone XS Max mampu menawarkan kualiti gambar yang sangat baik dalam cahaya yang terang, di samping kejituan gambar yang tinggi. Sistem penstabilan imej juga memudahkan rakaman gambar video diambil tanpa masalah getaran berlaku.

Apa yang kurang pada iPhone XS Max, menurut laporan dari DxOMark adalah aspek zum boleh diperbaiki kerana terdapat bunyi luminance noise dan tahap terperinci kurang memuaskan.


[ Tutorial ] Patternator: Cutest Wallpapers, Cipta Sendiri Wallpaper Smartphone Anda!

Ingin menukar wallpapers, lock sreeen mahupun latar belakang smartphone gambar yang dihasilkan sendiri oleh anda? Apa kata muat turun sahaja aplikasi Patternator: Cutest Wallpapers ini. Anda boleh mencipta sendiri wallpaper, lock screen dan juga latar belakang smartphone dengan memilih beratus pelekat yang sedia ada.

Bukan itu sahaja, pengguna juga boleh memilih gambar yang ada di dalam galeri. Selain boleh menukar gambar wallpapers tersebut dengan pelbagai warna kegemaran yang cantik, susun atur kedudukan gambar juga boleh dilakukan. Bagaimana?

① Muat turun aplikasi Patternator: Cutest Wallpapers pada smartphone Android mahupun iOS anda.

② Pilih gambar yang ingin digunakan untuk membuat wallpaper, lock screen mahupun latar belakang smartphone.

③ Pengguna juga boleh memilih gambar yang tersedia mahupun gambar ada di dalam galeri dengan hanya menekan tanda ‘+’.

④ Setelah selesai memilih gambar yang diinginkan, anda boleh memilih kedudukan gambar yang diinginkan seperti berikut.

⑤ Susun atur gambar juga boleh dilakukan dengan beberapa pilihan seperti Flip, Rotation, Shear, Jitter dan pelbagai lagi.

⑥ Akhir sekali, pilih warna kegemaran yang sesuai dengan gambar tersebut.

⑦ Setelah berpuas hati, anda boleh cetak, simpan, kongsi mahupun terus setkan sebagai wallpaper smartphone.

⑧ Hasil gambar wallpapers yang telah direka sendiri oleh eRing.


Iklan Bakal Tersedia di Whatsapp Stories Pada Tahun 2020!!!

Pada ketika ini, boleh dikatakan kesemua pengguna menggunakan aplikasi Whatsapp bagi tujuan komunikasi kerana ia lebih mudah untuk digunakan. Namun dikhabarkan bahawa Facebook dikatakan bakal menyertakan iklan pada aplikasi ini.

Dalam satu laporan daripada BGR, iklan bakal tersedia pada status di Whatsapp mulai tahun 2020. Acara Facebook Marketing Summit yang berlangsung di Belanda turut mengesahkan hal ini.

Dikhabarkan iklan tersebut akan menggunakan format yang sama digunakan pada instagram Stories. Hal ini pastinya menarik perhatian pengguna. Jadi sama-sama kita nantikan.


Samsung Secara Tidak Sengaja Mengesahkan Bixby dan Pay Mini

Samsung sebelum ini diberitakan akan memperkenalkan kecerdasan buatan Bixby dan juga servis pembayaran Pay Mini, namun tiada sebarang pengesahan dari Samsung mengenai kedua-dua fungsi ini.

Namun baru-baru ini di laman web Samsung Korea, Bixby dan Pay Mini secara tidak sengaja telah dimasukkan di dalam senarai servis pada drop down menu sekaligus mengesahkan kedua-dua fungsi ini akan hadir tidak lama lagi.

Namun jika anda ke laman web itu sekarang, senarai servis tersebut telah dibuang dan hanya Samsung Pay sahaja yang kekal. Dijangkakan kesemua fungsi tersebut akan dimasukkan semula menjelang pelancaran Samsung Galaxy S8 tidak lama lagi.


Samsung Gear Watch Designer Beta v1.2.1 Dengan Fungsi Dan Sokongan Baru

Jam pintar dan peranti kecergasan hibrid dari Samsung memberikan pengguna pilihan untuk menggunakan muka jam tangan dari pihak ketiga. Syarikat itu juga telah mengeluarkan satu perisian khusus dinamakan Gear Watch Designer yang membolehkan pereka membina muka jam tangan peribadi untuk wearables ini. Sekarang, Samsung telah mengeluarkan versi beta baru Gear Watch Designer (v1.2.1) dengan beberapa baik pulih bug.

Selain daripada pembetulan pepijat, versi 1.2.1 daripada Gear Watch Designer Beta menambah ciri baru, iaitu low-bit-colour yang akan diaktifkan secara automatik sekiranya warna high-bit untuk Always-On-Mode tiada, fungsi ini serasi dengan Gear S3, jam pintar terbaru Samsung menyokong Always-On-Mode dengan warna penuh.


Pemeriksaan Dan Perkhidmatan Percuma Peranti Acer Untuk Mangsa Banjir Penang

Acer Malaysia mengumumkan bahawa mereka yang terkesan dalam bencana banjir lalu boleh menghantar peranti Acer untuk pembaikan secara percuma. Ini bertujuan bagi membantu meringankan beban yang terpaksa dipikul oleh setiap mangsa yang mengalami kerosakan harta benda.

Pelanggan Acer boleh terus ke Highpoint Service Network (HSN) Bayan Baru untuk pemeriksaan. Acer akan memeriksa setiap peranti yang perlu dibaiki tanpa sebarang kos buruh. Pelanggan hanya perlu membayar peralatan yang diganti sahaja.

Jika peranti yang hendak dibaiki tidak boleh diselesaikan, pelanggan akan diberi diskaun 15% untuk produk yang terpilih. Perkhidmatan percuma ini hanya terbuka kepada mangsa banjir di Penang dan ia berlangsung sehingga 31 Disember 2017.

Bagi yang ingin mendapatkan perkhidmatan ini, boleh kunjungi Highpoint Service Network di lokasi 1-2-55, Elit Avenue, Jalan Mayang Pasir 3, Bandar Bayan Baru, 11950, Bayan Lepas, Pulau Pinang. Kedai dibuka setiap hari Isnin hingga Jumaat pada pukul 9 pagi sehingga 6 petang (cuti pada hari umum)

Untuk maklumat lanjut boleh layari Facebook Acer Malaysia atau dail 1800-88-1288.


Maklumat Tertiris OPPO Reno6 Pro +: Pemproses Snapdragon 870 Dengan Ketebalan Peranti 7.9mm!

Terdapat satu maklumat mendedahkan bahawa OPPO Reno6 Pro + menggunakan reka bentuk dua pembesar suara, mempunyai motor linear paksi-X, dilengkapi dengan cip Qualcomm Snapdragon 870, sebuah kebiasaan Kamera utama IMX766, dan bateri 4500mAh bawaan., Menyokong pengecasan pantas 65W, dan berat 7.99mm / 188g. Dia percaya bahawa model ini adalah model yang dapat memenuhi keperluan kebanyakan pengguna di antara model luar talian dalam julat harga 4K .

Di samping itu, dia juga mendedahkan bahawa OPPO Reno6 menggunakan cip Dimensity 900, bateri 4300mAh terbina dalam, menyokong pengecasan pantas 65W, dan berat 7.59mm / 182g.

Menurut berita sebelumnya, dua model baru siri OPPO Reno6 menggunakan skrin OLED  dan menyokong kadar segar semula 90Hz, dan menggunakan reka bentuk skrin melengkung satu lubang di sudut kiri atas. OPPO Reno6 Pro adalah dilengkapi dengan pemproses Dimensity 1200, yang juga motor linear Axial, siri model ini dijangka akan diumumkan pada Majlis Pertengahan Tahun OPPO pada 22 Mei.


Imej Terdedah Dikatakan Samsung Galaxy A22 Terdedah?? – Bakal Hadir Dengan 3 Kamera?

Ada satu maklumat terdedah di laman sesawang Oneleak Voice yang mana ia memperlihatkan rekaan yang dikhabarkan milik Samsung Galaxy A22!!!

Menurut gambar yang terdedah, peranti ini hadir dengan warna hitam. Dikatakan, peranti ini hadir dengan kamera 48MP + 8MP + 2MP bagi kamera belakang.

Masih belum diketahui lagi, bilakah peranti ini akan dilancarkan. Jadi, sama-sama kita nantikan!!!


Easter Egg Pada Android 7.0 Nougat Diinspirasikan Daripada Permainan Neko Atsume

Kemunculan Android N Developer Preview yang kelima atau terakhir sudahpun mula tersedia untuk dicuba pada peranti Nexus dan melalui kemunculan versi terakhir ini, Google nampaknya turut menyertakan sekali easter egg terbaru untuk platform Android 7.0 Nougat.

Pada awal kemunculannya, easter egg pada platform Android hanya menampilkan animasi ringkas tersembunyi di dalam menu tetapan. Tetapi sejak kemunculan Android 5.0 Lollipop, Google telah menggunakan pendekatan yang lebih interaktif dengan memperkenalkan permainan sebenar mirip seperti Flappy Bird dan telah diperbaiki pada Android 6.0 Marshmallow.

Android 7.0 Nougat ini telah meneruskan tradisi tersebut apabila easter egg yang digunakan telah diinspirasikan daripada permainan yang berasal dari Jepun yang dikenali sebagai Neko Atsume. Sama seperti permainan asal, pengguna peranti Android 7.0 dikehendaki memilih kombinasi makanan untuk menarik perhatian kucing dan seterusnya boleh disimpan di dalam koleksi kucing peribadi anda.

Berbeza dengan permainan easter egg sebelum ini, Android 7.0 membolehkan anda untuk terus mengaktifkan permainan tersembunyi itu dan akan dipaparkan pada ruangan notifikasi peranti anda. Ini bermakna anda tidak lagi perlu mengaktifkan easter egg itu setiap kali mahu memainkannya kerana ia akan sentiasa diaktifkan dan kawalan permainan tersedia pada ruangan notifikasi. Jadi tidak mustahil pada versi Android akan datang, Google akan memperkenalkan permainan RPG penuh dengan plot dan juga sokongan pembangunan karakter.


Rasmi! ASUS ZenFone Max Pro (M1) Dilancarkan Dengan Tanda Harga Bermula RM699

ASUS Malaysia hari ini secara rasminya telah melancarkan ASUS ZenFone Max Pro (M1) untuk pasaran tempatan. Harga yang diumumkan juga agak tidak masuk akal kerana ia diletakkan pada harga serendah RM699 untuk varian 3GB RAM, sementara 4GB RAM dijual pada RM849 dan RM999 untuk 6GB RAM. Harga yang ditawarkan sekaligus dijangka akan menarik minat orang ramai di luar sana untuk menggunakan jenama ASUS semula.

ZenFone Max Pro (M1) merupakan peranti di bawah kategori kelas pertengahan yang menampilkan skrin luas 6-inci FHD+ beresolusi 2160 x 1080 piksel. Dijadikan sebagai pesaing rapat Xiaomi Redmi Note 5, peranti ini mempunyai ciri-ciri yang lebih kurang sama antaranya cip pemproses Qualcomm Snapdragon 636, RAM 3GB dan storan 64GB.

Tidak seperti lawannya, ZenFone Max Pro (M1) hadir dengan tiga slot kad yang membolehkan pengguna meletakkan dua SIM nano dan satu kad microSD sekaligus. Selain kerangka badan yang kompak, peranti ini juga dilengkapi dengan teknologi lima speaker untuk suara yang lebih lantang.

Dioperasikan menerusi Android 8.1 Oreo, peranti ini didatangkan dengan pilihan warna Meteor Silver dan Deepsea Black.

Pada jabatan kamera, gabungan dwi kamera 13 Megapiksel dan 5 Megapiksel dimuatkan bersama dengan kamera swafoto tunggal 8 Megapiksel. Bagi varian 6GB RAM + 64GB ROM pula, sensor kamera adalah berbeza di mana ia membekalkan 16 Megapiksel dan 5 Megapiksel pada kamera utama, sementara 16 Megapiksel pada kamera swafoto.

Sempena Hari Raya yang bakal menjelang, ASUS juga berkolaberasi bersama Lazada dalam kempen Riang Ria Raya bermula 1 Jun ini.


MWC 2018 : Lenovo Perkenalkan Peranti Daydream – Mirage Solo & Mirage Camera

Lenovo juga telah memperkenalkan Daydream VR pertama yang dinanti-nantikan oleh semua iaitu Lenovo Mirage Solo serta Mirage Camera.

Lenovo Mirage Solo adalah sebuah realiti maya tanpa perlu disambungkan pada telefon pintar, komputer dan tidak menggunakan wayar. Dikuasakan oleh Snapdragon 835, ia turut menawarkan memori RAM sebesar 4GB dan paparan skrin dengan sudut pemandangan sehingga 110 darjah. Sokongan WorldSense pula membolehkan pengguna seolah-olah berada dalam situasi sebenar serta turut hadir dengan pengawal Daydream Controller.

Sebuah lagi model yang dilancarkan pada pameran MWC 2018 adalah Mirage Camera. Menariknya kamera ini, ia mampu merakam video realiti maya sehingga 180 darjah, kemudiah boleh ditonton semula menggunakan peranti realiti maya seperti Mirage Solo. Dilengkapi dengan dwi kamaera 13 Megapiksel, ia dikuasakan oleh pemproses Snapdragon 626, memori RAM 2GB serta storan 16GB.


Vivo V11i Fairy Pink Secara Rasmi Dijual Pada Hari ini Pada Harga RM1299

Vivo hari ini secara rasmi telah melaksanakan penjualan edisi terhad V11i Fairy Pink di Malaysia pada harga RM1299 di Vivo Concept Store,Vivo Store , Lazada, 11 street dan Shopee.

V11i merupakan salah satu keluaran terbaharu daripada Vivo yang disertakan dengan ciri-ciri yang mengagumkan iaitu AI camera yang membantu merakam gambar dengan sempurna di bawah sebarang senario.

Ia juga turut disertakan dengan 16MP + 5MP pada dwi kamera di bahagian belakang. Kedua-dua kamera ini dikuasakan oleh AI algorithm dengan keupayaan untuk menghasilkan kesan Bokeh yang menarik. V11i turut dilengkapi dengan AI Backlight Mode, AI Low Light Mode, AI Scene Recognition dan AI Potrait Framing yang memudahkan pengguna untuk merakam gambar setiap saat.

Didatangkan dengan 4GB RAM dan 128GB ROM yang menyediakan storan yang lebih besar. Bagi keupayaan mengecas pula, ia mampu untuk melaksanakan Fast Charging. Dari segi paparan pula, ia didatangkan dengan paparan Halo FullView dan paparan skrin 6.3 inci yang mempunyai 19:9 aspect ratio.

Bagi pembelian di Vivo Concept Store, cabutan bertuah untuk memenangi rantai Swarovski adalah tersedia dari 1 November sehingga 11 November 2018 dan tertakluk kepada terma dan syarat. Vivo V11i juga boleh didapati di pengedar yang berdaftar bermula dari 3 November 2018. Bagi mendapatkan maklumat yang lebih lanjut, bolehlah layari laman sesawang Vivo Malaysia atau di akaun Vivo di Facebook, Instagram, Twitter dan Youtube.

Baca Juga:


Telefon Bimbit Pertama realme sokong Pengecasan Tanpa Wayar Magnetik Terdedah!

Laporan daripada GSMArena hari ini mendedahkan demonstrasi peranti teknologi realme. Perati ini menggunakan skrin melengkung tunggal berlubang dan mempunyai reka bentuk tiga kamera belakang matriks. Ia adalah telefon bimbit pertama bagi android Android yang menyokong pengecasan pantas tanpa wayar magnetik, dan kuasa sekurang-kurangnya Hingga 15W.

Dikatakan bahawa teknologi ini disebut realme Flash, yang sepertinya memperingati makna kelahirannya. Menurut laporan media asing, pengecas magnet tanpa wayar MagDart yang sebenar telah didedahkan. Terdapat dua model, satu lemak dan satu nipis, dan model nipis dan ringan menyokong pengecasan pantas tanpa wayar 15W.

Sama dengan teknologi MagSafe Apple, kesatuan MagDart realme juga diserap di bahagian belakang telefon dan dicas, tetapi penyelesaian realme juga menyediakan kipas untuk membantu menghilangkan panas. Media asing mengesahkan bahawa kuasa pengecas berat ini akan melebihi 15W, yang mana bermaksud Setelah penyelesaian realme dilancarkan, ia akan menjadi pengecas tanpa wayar magnetik terpantas di dunia.


Moto 360 2nd Gen Kini Di Lazada

Adakah anda sedang mencari smartwatch untuk musim perayaan tahun baru cina yang bakal menjelang tidak lama lagi? Kini anda boleh mendapatkan Moto 360 2nd Gen dari stor atas talian Lazada. Terdapat beberapa variasi yang anda boleh pilih dari Lazada, namun buat masa ini model versi sports tidak ditawarkan.

Moto 360 2nd Gen hadir dengan dua model iaitu 42mm dan 46mm. Model 42mm lebih sesuai digunakan oleh wanita kerana saiznya yang lebih kecil dan model tersebut mempunyai paparan skrin 1.37 inci dengan resolusi 360×325. Manakala model 46mm yang lebih maskulin mempunyai paparan skrin 1.56 inci dengan resolusi 360×330. Kedua-dua model hadir dengan keupayaan kiraan denyutan jantung dan sambungan WiFi.

Untuk melihat harga atau mendapatkan Moto 360 2nd Gen, anda bolehlah melayari laman web https://www.lazada.com.my atau melakukan carian melalui aplikasi mobil.


Kerjasama Etihad Airways dengan PressReader: Meningkatkan pengalaman penumpang dengan surat khabar dan majalah digital

VANCOUVER, BC, 4 Disember 2020 /PRNewswire/ — Etihad Airways, syarikat penerbangan nasional Emiriah Arab Bersatu telah bekerjasama dengan PressReader, sebuah platform surat khabar dan majalah digital premium dunia yang boleh dibaca tanpa had. Kerjasama baharu ini membawa kandungan global kepada penumpang antarabangsa Etihad, ke mana sahaja mereka terbang di seluruh dunia. Akses akan dibuka kepada tetamu 30 jam sebelum waktu penerbangan, memaparkan lebih 7,000 kandungan surat khabar dan majalah dari 120 buah negara dalam lebih 60 bahasa. Melalui platform digital PressReader, penumpang juga dapat mengakses ciri yang dipertingkatkan seperti membaca luar talian, mendengar audio dan terjemahan penerbitan ke dalam 21 bahasa bagi pelancong yang ingin membaca dalam dialek pilihan mereka (termasuk bahasa Arab).

“Sebagai sebahagian daripada komitmen kami untuk mengurangkan penularan COVID-19, kami menghapuskan permukaan bersentuhan tinggi termasuk surat khabar dan majalah bercetak daripada perjalanan pelanggan dan meningkatkan pengalaman melalui kerjasama dengan PressReader,” kata Terry Daly, Pengarah Eksekutif Pengalaman Tetamu, Jenama & Pemasaran, Etihad Aviation Group. “Untuk menggalakkan pengalaman tanpa sentuhan, kerjasama baharu ini memberi pilihan dan kemudahan kepada tetamu kami untuk memuat turun seberapa banyak penerbitan digital yang mereka inginkan, sebelum penerbangan, untuk dibaca di rumah, di seluruh ruang menunggu kami, di lapangan terbang atau semasa penerbangan mereka.”

Komitmen yang besar terhadap pengalaman dan kelestarian pelanggan telah membawa Etihad kepada PressReader daripada platform digital terdahulu. Peralihan ini bermotivasi daripada keinginan Etihad untuk menawarkan pilihan terbesar dan pengalaman membaca terbaik kepada penumpang mereka sambil menuju ke arah digital secara 100%. Sejak akhir tahun 2018, syarikat penerbangan ini telah menerapkan satu strategi penting iaitu ‘Memilih dengan Baik‘ yang menggambarkan evolusi Etihad untuk menjadi ‘syarikat penerbangan pilihan.’ Inspirasi itu diambil dari Bapa Pengasas Emiriah Arab Bersatu, Almarhum Sheikh Zayed bin Sultan Al Nahyan dan pilihannya untuk membangunkan negaranya. Dan, syarikat penerbangan ini telah membuktikan bahawa strateginya itu berkesan. Pada tahun lalu Etihad telah menerima pengiktirafan industri dengan sejumlah anugerah yang merangkumi ‘Syarikat Penerbangan Terbaik Dunia 2019’, ‘Syarikat Penerbangan Terbaik Dunia – Pengalaman Pelanggan 2019’, ‘Syarikat Penerbangan Terbaik Dunia 2019 dalam Hiburan Dalam Penerbangan’ dan ‘Perkhidmatan Cemerlang Dalam Penerbangan Terbaik Dunia 2019’.

“Kami amat teruja dapat membawakan penerbitan yang berkualiti kepada penumpang Etihad walau ke mana jua destinasi mereka. Dengan pilihan penerbitan terbesar di seluruh dunia yang boleh dipilih, kami memperibadikan pengalaman tetamu dengan kandungan yang relevan. Dengan penyelesaian kami, pilihan tersebut boleh didapati bukan hanya dalam penerbangan tetapi juga sebelum dan sesudah penerbangan melalui cara yang paling selamat. Etihad adalah terkenal dengan hiburan dalam penerbangan dan pengalaman pelanggan yang berkualiti tinggi dan kami berbesar hati untuk menghubungkan tetamu mereka dengan seleksi surat khabar dan majalah terbanyak bagi menggembirakan semua peringkat pembaca,” kata Alex Kroogman, Ketua Pegawai Eksekutif, Kumpulan Syarikat PressReader.

Untuk melayari katalog PressReader dan mula mencari tajuk kegemaran, para tetamu perlu memuat turun aplikasi mudah alih Etihad Airways ke peranti mereka sebelum penerbangan atau dengan mengklik pautan PressReader pada e-mel peringatan daftar masuk. Setiap isu yang dimuat turun adalah percuma untuk disimpan dan dibaca di mana-mana, pada bila-bila masa. Seleksi terbaik akhbar dan majalah popular dari katalog PressReader juga tersedia pada sistem hiburan dalam penerbangan Etihad yang memenangi anugerah. Tambahan lagi, ketika terbang dengan syarikat penerbangan rakan perkongsian kod Etihad, penumpang dapat menikmati akses yang lancar ke surat khabar dan majalah dengan Aer Lingus, JetBlue, Air Canada, atau Turkish Airlines – rakan kongsi yang sudah menawarkan akses ke katalog PressReader.

PressReader terus membantu rakan penerbangan komersialnya seperti Etihad Airways dalam menawarkan pilihan dan keselamatan dan mereka tidak bersendirian. Lebih 200 ruang menunggu dan lebih daripada sepuluh syarikat penerbangan antarabangsa telah memberikan pengalaman perjalanan yang lebih baik melalui kerjasama dengan PressReader. Melalui kerjasama dengan platform berita digital terbesar di dunia, syarikat penerbangan dan ruang menunggu lapangan terbang memberikan pilihan kandungan yang tiada tandingan dengan cara yang selamat kepada penumpang mereka.

Tentang  PressReader

PressReader mempunyai misi untuk memperbaiki cara orang menemui cerita yang penting bagi mereka.  Dengan pejabat di Vancouver, Dublin dan Manila, syarikat ini menyediakan platform surat khabar dan majalah terbesar yang boleh dibaca tanpa had dan membolehkan orang ramai menemui kandungan yang relevan dan dipercayai dari mana-mana tempat di seluruh dunia.  Temui penerbitan seperti The Wall Street Journal, The Washington Post, Los Angeles Times, The Globe and Mail, The Guardian, Newsweek, Forbes, Le Figaro, dan Vanity Fair dan banyak lagi.

Dengan menggunakan telefon, tablet atau komputer mereka, pembaca boleh melayari kandungan dalam talian atau memuat turun keseluruhan isu menggunakan aplikasi PressReader. Mereka boleh melanggan akses tanpa had atau mendapat pengalaman penuh yang ditaja oleh salah satu daripada rakan kongsi jenama – perniagaan yang memanfaatkan platform kandungan premium untuk meningkatkan pengalaman pelanggan mereka – jenama sebutan ramai seperti British Airways, Turkish Airlines, Cathay Pacific, Air Canada, Marriott, Hotel Fairmont, Seabourn Cruise Lines, Universiti Princeton dan Perpustakaan Awam New York.

Foto – https://ering.com.my/wp-content/uploads/2020/12/kerjasama-etihad-airways-dengan-pressreader-meningkatkan-pengalaman-penumpang-dengan-surat-khabar-dan-majalah-digital.jpg

Source: PressReader Inc.

Keywords: Airlines/Aviation Internet Technology Publishing/Information Service Telecommunications Travel Joint ventures

Source: PRNEWSWIRE


Soul Impact Oe Wireless Dijual Pada Harga RM399

Mencari fon kepala dengan harga yang berpatutan? Anda patut mencuba Soul Impact Oe Wireless kerana peranti ini memiliki fungsi Bluetooth 4.0 membolehkan sambungan sehingga 10 meter dan mesra kepada semua telefon pintar.

Mendengar bunyi yang halus tidak menjadi masalah kepada model ini. Soul Impact Oe Wireless ini mudah untuk disimpan kerana memiliki bentuk yang ergonomik dan berat yang ringan. Di samping itu, masa memainkan lagu yang mencecah hampir 18 jam sesuai dibawa semasa anda melancong atau menaiki pesawat.

Warna yang hadir cuma Hitam dan boleh didapati kebanyakan kedai berhampiran pada harga RM399.


Intai Fungsi Android Pay Pada Android Wear 2.0

Android Pay 2.0 yang pada bila-bila masa akan diumumkan hari ini akan menyokong fungsi pembayaran atas talian Android Pay.

Imej antaramuka fungsi ini sudah pun mula berlegar di Internet dan seperti yang dijangkakan cara menggunakan fungsi ini amat mudah.  Anda cuma perlu buka aplikasi pada jam tangan anda, pilih kad kredit/debit yang mahu digunakan dan dekatkan jam tangan dengan sokongan sistem operasi Android Wear 2.0 dan NFC ke terminal bayaran. Segala notifikasi dan maklumat pembayaran akan dipaparkan pada muka jam.

Sistem pembayaran Android Pay merupakan alternatif bayaran yang amat mudah dan pantas. Dengan integrasi teknologi tersebut ke dalam jam tangan pintar, proses pembayaran selepas ini lebih mudah tanpa perlu mengeluarkan smartphone anda.


Pokemon Go Dah Sampai Malaysia!

Rasa seronok tidak terhingga bangun pagi tadi apabila menerima e-mel memberitahu bahawa Pokemon Go sudah sampai ke Malaysia, tanpa tidak menunggu lama terus memuat turun permainan tersebut dari atas katil lagi, haha…

Akhirnya setelah menunggu sekian lama, pemain-pemain di Malaysia kini boleh turut serta dalam permainan Augmented Reality menangkap bintang virtual. Anda boleh bermain permainan ini dengan memuat turun dari link disediakan dan malakukan pendaftaran menggunakan akaun Google atau Pokemon Trainer Club.

Mana satu team pilihan korang? Share sikit!


Spesifikasi Penuh HUAWEI Mate 30 Pro Bocor Sebelum Pelancaran Rasmi

Nah, itu dia! Yang ditunggu-tunggu bakal datang. HUAWEI bakal memperkenalkan Siri HUAWEI Mate 30 tidak lama lagi – dijadualkan pada 19 September 2019. HUAWEI bakal muncul dengan sekurang-kurangnya dua model – HUAWEI Mate 30 & HUAWEI Mate 30 Pro. Kini, spesifikasi penuh HUAWEI Mate 30 Pro dikatakan telah bocor.

HUAWEI Mate 30 Pro dijangka menampilkan skrin bersaiz antara 6.6” dan 6.8” dengan resolusi FHD+ bersama panel AMOLED. Sisi peranti dikatakan sangat melengkung dengan sokongan pengimbas cap jari terbina dalam paparan. Paparan Mate 30 Pro dikatakan menyokong kadar ksegaran sehingga 60Hz dan menyertakan sokongan Face ID 2.0 yang dipertingkatkan – kini lebih cepat dan selamat.

Now is a good time for this?#HuaweiMate30Pro pic.twitter.com/rr6KniJzYP

— Teme (特米)😷 (@RODENT950) September 10, 2019

Enjin dalaman mungkin dikuasakan oleh pemproses Kirin 990 dan dibantu memori sehingga 12GB RAM serta storan hingga 512GB. Bateri disertakan adalah sebesar 4,500 mAh dan didoroang oleh sokongan SuperWire 40W dan 27W SuperWireless Charge. Kebocoran juga mendedahkan ia bakal didatangkan dengan Android 10 tanpa aplikasi Google dan memaparkan antaramuka EMUI 10.

Adakah ia benar? Nampaknya HUAWEI ada perancangan yang tersendiri untuk dipersembahkan kepada peminat setia. Sejauh mana gempaknya perancangan tersebut? Sama-sama kita tunggu dan kekal bersama eRing untuk lebih info terkini!


Video Terbaru Samsung – Memperlihatkan Antaramuka One UI

Sebelum ini, Samsung pernah memperkenalkan rekaan antaramuka terbaharu mereka dikenali sebagai One UI pada persidangan Samsung Developer Conference (SDC) 2018 yang diadakan baru-baru ini.

Berikutan itu, Samsung kini telah mula menghasilkan sebuah video yang memperlihatkan rekaan antaramuka tesebut. Menurut Samsung, ia dibangunkan bagi memudahkan pengguna dengan meletakkan kandungan paling relevan di bahagian bawah agar mudah dicapai.

Selain itu, penambahbaikan pada visual termasuk ikon turut direka semula dan warna yang ditapis memberikan kejelasan lebih baik. One UI turut dilengkapi dengan fungsi mod malam untuk pengalaman yang selesa dalam persekitaran yang gelap.

________________________________________________________________________

Artikel Berkaitan


Barisan Baru Siri Playstation Hits Bakal Diperkenal Pada 27 Jun 2019 – Horizon Zero Dawn, God Of War III Remastered & Nioh

Sony Interactive Entertainment Singapore Private Limited (SIES) mengumumkan barisan baru untuk permainan siri PlayStation Hits bakal dipernalkan pada 27 Jun 2019. Permainan termasuklah Horizon Zero Dawn Complete Edition, God Of War III Remastered dan Nioh.

Lebih menarik, permainan ini dijual pada harga menarik iaitu serendah RM79 untuk edisi fizikal dan terdapat logo Playstation Hits berwarna merah pada kotak bungkusan permanainan bagi memudahkan pembeli mengenal pasti.

Bagi yang berminat, anda boleh mendapatkan permainan tersenarai menerusi beberapa saluran berbeza seperti PlayStation Store atau mana-mana pengedar rasmi Playstation. Maklumat lanjut, layari Playstation.


Google Tampil Dengan Algoritma ‘Delta’ Bagi Mengurangkan Saiz Pemasangan Dan Juga Kemas Kini Aplikasi

Google Play telah memperlihatkan perkembangan yang sangat cepat dan ini jelas dapat dilihat melalui pemasangan lebih daripada 65 bilion aplikasi di Google Play Store pada tahun lepas. Malah pembangun aplikasi juga dilihat aktif dalam memperkenalkan kemas kini terbaru bagi memastikan kandungan yang lebih baik dan juga memperbaiki sebarang kelemahan aplikasi yang diperkenalkan.

Namun begitu, ia telah melibatkan penggunaan data Internet yang agak besar, terutamanya bagi pengguna yang tidak memiliki sambungan WiFi. Bagi mengatasi isu ini, Google telah memperkenalkan algoritma Delta dalam usaha mengurangkan saiz pemasangan dan juga saiz kemas kini aplikasi yang akan dimuat turun oleh pengguna Android. Dengan adanya algoritma terbaru ini, ia dikatakan mampu mengurangkan saiz sehingga 50% atau lebih.

Sebagai contoh, kemas kini penting Chrome yang sebelum ini bersaiz 22.8MB telah berjaya dikurangkan menjadi hanya 12.9MB sahaja. Manakala saiz kemas kini kecil yang menggunakan sebanyak 15.3MB, telah berjaya dikurangkan kepada hanya 3.6MB sahaja. Ini bermakna, proses pemasangan dan juga kemas kini aplikasi itu telah berjaya dikurangkan sehingga 76% daripada saiz asal.

Selain itu, Google Play Store juga telah mula mempraktikkan paparan saiz sebenar aplikasi yang akan dipasang atau dikemaskinikan, bagi memudahkan pengguna untuk mengetahui saiz sebenar sebelum aplikasi itu mula dimuat turun. Ternyata langkah yang diambil ini adalah sangat dialu-alukan kerana sebelum ini pengguna sering tertanya-tanya berapakah saiz sebenar aplikasi yang akan dipasang pada peranti mereka.


PaySett Corporation Dan Credicomer Mengumumkan Inisiatif Pembayaran Masa Nyata (RTP) Baharu

Penyelesaian RTP PayExpedite® akan membolehkan institusi kewangan menawarkan khidmat pembayaran kepada  perniagaan bersaiz kecil dan sederhana (SME) di El Salvador

ATLANTA dan SAN SALVADOR, El Salvador, 2 Disember 2020 /PRNewswire/ — PaySett Corporation sebuah syarikat penyedia global bagi penyelesaian e-Pembayaran dan Credicomer hari ini mengumumkan permulaan pelaksanaan platform RTP baharu berdasarkan standard ISO 20022 yang akan menjadi sebahagian daripada rangkaian pembayaran UNI RTP di El Salvador.

SME merupakan penggalak ekonomi yang utama di El Salvador. Lebih 90% daripada perniagaan di negara tersebut merupakan SME dan sektor ini menyediakan lebih 60% daripada keseluruhan peluang pekerjaan. Bagi SME, kepantasan pembayaran adalah kritikal berikutan cabaran yang mereka hadapi dalam membuat ramalan tunai untuk menjamin kecairan yang baik bagi kelancaran operasi perniagaan mereka.  Keupayaan menerima pembayaran dalam tempoh 24 jam serta pada hari cuti memudahkan kawalan inventori yang lebih baik dan mengurangkan keperluan terhadap pinjaman jangka pendek dengan faedah yang tinggi bagi menyokong operasi mereka. Selain itu, SME perlu membuat pembayaran kepada pekerja dan pembekal pada masa yang tepat. Jesus Garcia, Naib Presiden Pembangunan Perniagaan PaySett menerangkan “Fleksibiliti platform PayExpedite® kami akan membolehkan Credicomer memperluas perkhidmatan pembayaran mereka kepada SME melalui pelbagai saluran/peranti. Kerjasama SME dengan Credicomer akan membolehkan pemprosesan akaun belum terima yang cekap, seterusnya menggalakkan penggunaan modal kewangan yang lebih berkesan.  Kami melihat potensi yang hebat dalam perkongsian baharu dengan Credicomer untuk membantu SME dengan The Way Money Moves®“.

“Sejak Credicomer tampil, fokus utamanya adalah untuk memperkasa segmen perniagaan dengan kaedah teknologi yang inovatif bagi membantu organisasi meningkatkan operasi mereka, seterusnya membolehkan segmen tersebut memenuhi keperluan pasaran. Bagi kami, sokongan pembekal yang mempunyai pengalaman yang luas dalam pembayaran masa nyata adalah penting supaya kami dapat menawarkan kepelbagaian perkhidmatan dalam platform serta saluran digital yang berlainan untuk pelanggan kami yang membolehkan mereka menjalankan pemindahan antara bank, mengkredit akaun mereka dan akaun pihak ketiga dengan cekap dan selamat,” ujar Roger Avilez, Pengarah Urusan Credicomer.

Untuk mengetahui cara PaySett dapat membantu organisasi anda meningkatkan operasi pembayaran, sila hubungi kami di info@paysett.com

Tentang PaySett Corporation

PaySett Corporation yang berpangkalan di Atlanta, Georgia merupakan penyedia penyelesaian perisian pembayaran global. PaySett menyediakan produk/perkhidmatan untuk membantu entiti kewangan global menguruskan aliran wang dengan cekap di seluruh organisasi serta untuk pelanggan mereka. Pengalaman PaySett selama dua dekad dalam menggerakkan pembayaran melalui rangkaian pembayaran tempatan dan antarabangsa telah membolehkan pembangunan perisian yang canggih untuk membantu sektor perbankan global dengan keupayaan untuk mengukuhkan lagi kapasiti pemprosesan rangkaian pembayaran global mereka.  Lima belas daripada dua puluh bank ternama di dunia memproses pembayaran menggunakan perisian PaySett.

Hubungan PR: David Pulido+ 1 (404) 812-5367dpulido@paysett.comwww.paysett.com

Logo – https://ering.com.my/wp-content/uploads/2020/12/paysett-corporation-dan-credicomer-mengumumkan-inisiatif-pembayaran-masa-nyata-rtp-baharu.jpg

Keywords: Banking/Financial Service Computer Software Computer/Electronics Hispanic-oriented news New products/services

Source: PRNEWSWIRE


Nikmati Diskaun Sehingga 50% Bersempena Lenovo 8.8 Pada 8 Ogos Ini!!

Lenovo Bakal memberikan diskaun sehngga 45% bersempena dengan Lenovo 8.8 pada 8 Ogos ini bagi produk tertentu.

Bersempena dengan pengumuman ini juga, Lenovo turut melancarkan LenovoPRo yang menawarkan tawaran harian bagi early access dari 15 Ogos dengan diskaun sebanyak 50% bagi ahlinya. Ahli juga bakal menikmati:

Bagi mendapatkan maklumat lanjut, layari laman sesawang Lenovo.


Pandang Pertama: Wiko VIEW2 PRO, Rekaan Eksklusif Pada Harga Mampu Milik!

HARGA: RM999

Jenama Wiko mungkin tidak segah jenama-jenama pengeluar telefon pintar yang ada di Malaysia, namun, Wiko mensasarkan untuk menjadi salah sebuah pengeluar yang bertindak sebagai ‘Game Changer’. Ini bermakna mereka komited terhadap inovasi dan perubahan yang tampak menarik kepada golongan muda.

Terbaru, jenama yang berasal dari Perancis ini memperkenalkan model baru dalam keluaran mereka yang sebelum ini diperkenalkan di pameran MWC 2018 iaitu Wiko VIEW2 PRO! Ingin mengetahui apa yang menarik mengenai telefon pintar ini? Teruskan membaca artikel yang kami sediakan!

Pengimbas cap jari, Ambient light, Proximity, Accelerometer, E-compass, Gyroscope, Hall sensor, Barometer

Seakan menjadi trend telefon pintar hari ini yang diperkenalkan hadir dengan paparan skrin ‘rongak’, Wiko juga tidak mahu ketinggalan. VIEW2 PRO adalah telefon pintar pertama keluaran Wiko yang menampilkan paparan skrin ‘rongak’ berukuran 6.0 inci dengan nisbah 19:9.

Penggunaan tagline ‘More-More Space’ pada telefon pintar ini adalah mengenai paparan skrin yang digunakan secara menyeluruh.

Jika dilihat pada panel belakang telefon pintar ini, ia kelihatan seperti model keluaran honor. Ruangan ini telah menempatkan lensa utama dwi-kamera 16MP + 8MP dengan sokongan dual LED flash dan Super PDAF.

Bukan itu sahaja, di bahagian ini juga terdapat pengimbas cap jari yang pantas serta tulisan Wiko.

Memandangkan VIEW2 PRO diperbuat daripada logam + kaca, sisi kanannya telah menempatkan butang kuasa serta butang laras suara yang boleh dibezakan dengan tekstur.

Manakala slot kad SIM pula terletak di bahagian sisi kiri peranti, yang mana perlu menggunakan pin ejektor untuk membuka slot kad tersebut.

Rekaan bahagian atas VIEW2 PRO kelihatan agak ringkas, hanya menyediakan port untuk audio jack, mikrofon serta jalur antena sahaja.

Di bahagian bawah pula kelihatan dua jalur antena yang diperbuat daripada logam, dua buah speaker serta microUSB 2.0 yang berada ditengah-tengah speaker.

Sekali pandang rekaan kamera hadapan telefon pintar ini, ia mengingatkan kami kepada model Essential Phone yang menempatkan kamera swafoto agak unik di tengah-tengahnya.

Kamera swafoto yang berada di atas paparan skrin ini menyokong resolusi 16 Megapiksel dengan pelbagai mod menarik

Pertama kali kami melihat dan memegang Wiko VIEW2 PRO ini, tidak dinafikan rekaannya kelihatan eksklusif dengan panel belakang diperbuat daripada logam + kaca. Ditambah pula, telefon pintar ini menampilkan paparan skrin ‘rongak’ bersaiz 6.0 inci dengan nisbah 19:9 yang menjadi trend pengeluar hari ini.

Lebih istimewa, ia merupakan model pertama keluaran Wiko yang menyokong penggunaan dwi-kamera untuk hasil gambar yang lebih cantik! Namun begitu, kehadiran bezel dan notch yang kelihatan tebal sedikit sebanyak mencacatkan paparan skrin telefon pintar ini. Malah rekaannya juga dilihat sedikit tebal jika dibandingkan dengan jenama lain yang ada di pasaran.


Info Mengenai Spesifikasi Cip Pemproses Snapdragon 735 Tertiris, Pamer Prestasi Yang Menakjubkan

Spesifikasi cip pemproses Snapdragon 735 kini telah tertiris yang memperlihat ia merupakan cip pemproses kelas pertengahan yang sangat menakjubkan. Menariknya ia memperlihatkan spesifikasi yang lebih tinggi.

Cip pemproses ini bakal menggunakan konfigurasi 1+1+6 Teras dengan kombinasi satu teras 2.9 GHz Kryo 4XX (berasaskan Cortex A76) dan 1 teras 2.4 GHz Kryo 4XX (berasaskan Cortex A76) serta 6 teras 1.8 GHz Kryo 4XX (berasaskan Cortex A55).

Apa yang menariknya lagi, cip pemproses ini turut menggunakan cip GPU Adreno 620 yang tidak pernah lagi digunakan cip lain. Ia turut disertakan dengan modem 5G.


Pengguna Xpax Kini Layak Beli Telefon Pintar Idaman Secara Ansuran

Jika sebelum ini pengguna pelan prabayar tidak berpeluang untuk memiliki telefon pintar idaman mereka dengan bayaran secara ansuran. Oleh itu, Celcom hari ini dengan bangganya melancarkan EasyPhone For Prepaid iaitu pelan ansuran peranti pintar khusus untuk pelanggan Xpax dan pelanggan baru. Bagi menjayakan pelan skim terbaru ini, Celcom telah melantik Aeon Credit Service Berhad sebagai rakan kongsi niaganya.

Pelan EasyPhone ini menawarkan 30 telefon pintar dari pelbagai jenama seperti Apple, Samsung, Huawei, Oppo, dan Xiaomi dengan kadar ansuran bulanan serendah RM74, malah Celcom juga akan menkreditkan masa berbual sebanyak RM30 selama 24 bulan kepada anda. Lebih menariknya, proses untuk skim ansuran ini tidak memerlukan wang pendahuluan ataupun kad kredit.

Bagi anda yang berminat, kini anda tidak perlu ke cawangan Blue Cube atau pusat Celcom kerana ia boleh dimohon secara atas talian. Permohanan untuk EasyPhone ini akan mengambil masa dalam tempoh 3 hari waktu bekerja. Bagaimanapun, jika anda salah seorang pemegang kad kredit Aeon atau Express Card, tempoh kelulusan akan dipercepatkan kepada 15 minit, wow!

Dalam masa yang sama anda perlu menyediakan beberapa dokumen sokongan termasuk pengenalan dan status pekerjaan. Selepas permohonan lulus, apa yang perlu anda buat ialah pergi ke mana-mana stor Blue Cube yang berhampiran untuk proses kutipan.

Melalui pelan EasyPhone ini Celcom berharap setiap rakyat Malaysia kini bebas untuk memiliki telefon pintar idaman mereka tanpa perlu dibebani kos yang tinggi. Untuk maklumat lanjut, sila layari portal rasmi Xpax hari ini.


Android Nougat Beta Untuk OnePlus 3 Tidak Lama Lagi & OTA Dijangkakan Pada Hujung Tahun

Yeay!!! Kepada pemilik OnePlus 3, nampak gayanya OnePlus 3 bakal menjadi antara model awal yang akan menerima naik taraf kepada Android Nougat.

Menurut Brian Yoon, ketua divisyen perisisan OnePlus mendedahkan bahawa pengguna OnePlus 3 yang mempunyai akses beta boleh mula mendapatkan Android Nougat Beta sekitar hujung bulan ini. Selain itu beliau juga mendedahkan berita yang lebih baik, di mana Android Nougat dijangkakan akan sedia dilancarkan secara rasmi pada penghujung tahun ini.

Kalau korang tak ada akses beta dan tak sabar pula untuk merasai Android Nougat, boleh cuba muat turun CyanogenMod 14 untuk peranti korang.


Digi Postpaid 58 – Pelan Terbaru Digi Menggantikan Digi Postpaid 50

Semalam, Maxis telah menawarkan data 10GB percuma kepada pelanggan yang menggunakan pelan MaxisONE. Hari ini, Digi pula menawarkan pelan pascabayar baru, Digi Postpaid 58 yang menggantikan pelan Digi Postpaid 50. Komitmen bulan juga berubah, dari RM50 ke RM58 sebulan.

Tidak banyak perubahan yang dapat dilihat pada pelan baru ini, cuma panggilan suara sahaja. Digi Postpaid 58 menawarkan panggilan tanpa had ke semua rangkaian berbanding hanya 100 minit sahaja yang diberikan pada pelan sebelum ini.

Masih mengekalkan data Internet 10GB yang dibahagi 5GB untuk kegunaan harian dan 5GB pada hujung minggu. Di samping itu, Digi juga menawarkan Internet Rollover 1GB yang akan diberikan pada setiap bulan.

Anda juga boleh dapatkan data 5GB dan 60 minit panggilan ke 10 buah negara dengan Digi Roaming Freedom, hanya RM30 sebulan.


Nokia 9 Tertiris?! Lima Kamera Kononnya…

Lima kamera?! What the…Okay, ini dia tindak balas kami apabila laman sesawang tersebar dengan gambar Nokia 9 yang hadir dengan lima kamera pada panel belakangnya.

Apa yang dapat dilihat melalui gambar bocor ini, panel belakang terdapat sebanyak lima kamera dengan logo Zeiss yang jelas. Susunan kamera ini sebenarnya agak kelakar kerana ia seperti lampu dalam bilik pembedahan (oppps…), sebelah kamera juga terdapat LED flash dan satu lagi model (infra-merah) yang masih tidak dapat dikenalpasti.

Nokia 9 ini dikhabarkan akan menggunakan cip pemproses Snapdragon 845, menjadikan ia peranti flagship seterusnya dengan rekaan unik. Boleh terima tak rekaan macam ini?


Reviu Eksklusif: Siri Huawei P20, Tingkat Taraf Paling Berjaya Dilakukan Huawei

Malaysia merupakan antara pasaran utama pengeluar kedua terbesar dunia, Huawei. Pada kali ini, siri Huawei P20 dibawa masuk ke pasaran tempatan dengan menampilkan dua buah peranti iaitu Huawei P20 dan Huawei P20 Pro. Imej tumpu untuk tahun ini ialah tingkat taraf pada bahagian kamera, kini diberikan kelengkapan konfigurasi tri-kamera khusus pada Huawei P20 Pro.

Memandangkan dua buah peranti ini berada pada tangga harga yang berbeza, Huawei P20 hanya menawarkan sistem dwi-kamera sahaja. Walaubagaimanapun, kedua-dua model ini menggunakan kamera berteknologi Leica generasi ke-3.

Tidak perlu diperkenalkan lagi, kami pasti ramai di kalangan anda sudah mengenali Huawei P20 Series. Apa kata kita lihat perbandingan spesifikasi sebelum bercerita lanjut mengenai kelebihan perant ini. Mari mulakan.

Siri Huawei P20 dibina menggunakan bahan berasaskan gelas dan kerangka logam. Menariknya pada bahagian luaran, ia dikemaskan dengan warna yang begitu unik dua tona iaitu Pink Gold untuk Huawei P20.

Sementara untuk Huawei P20 Pro, pasaran Malaysia hanya ditawarkan warna Black dan Midnight Blue (seperti unit reviu) sahaja buat masa ini.

Selepas memegang kedua-dua peranti ini, kami merasakan Huawei P20 lebih selesa untuk digenggam dan ia terasa lebih mantap berbanding varian Pro yang sedikit lebar di tapak tangan.

Kami cukup berhati-hati apabila meletakkan peranti ini di atas meja atau mana-mana permukaan kerana peranti ini sangat licin dan mudah untuk tergelincir jika tidak diletakkan dengan cara yang betul.

Malahan, set pembelian untuk siri Huawei P20 tidak didatangkan dengan sarung pelindung dan pengguna perlu mendapatkannya secara berasingan.

Memang benar, memakai sarung pelindung mencacatkan nilai estetik pada peranti ini, tetapi sekurang-kurangnya dapat menghalang cap jari daripada terus melekat pada permukaan gelas belakang di samping melindungi peranti daripada calar.

Skrin atau paparan menjadi salah satu tarikan penting apabila ingin membeli telefon pintar. Oleh itu, untuk siri Huawei P20 ia hadir dengan skrin bertakuk bersaiz 5.8-inci dan 6.1-inci. Penggunaa teknologi OLED hanya diletakkan pada model Pro, sementara untuk varian biasa hanya skrin jenis IPS LCD yang dimuatkan.

Kami mendapati untuk kandungan visual, Huawei P20 Pro dipilih sebagai pemenang kerana teknologi OLED menghasilkan paparan yang terang serta tajam di samping kuasa yang lebih efisyen.

Walaupun begitu, ada sedikit rungutan mengenai skrin ini. Semasa menghadap skrin dalam persekitaran yang gelap, ia tidak boleh diturunkan pada tahap yang diinginkan lantas ia tidak selesa digunakan. Cara lain untuk mengatasinya ialah mengubah paparan menjadi kuning dengan meletakkan skrin di dalam mod membaca.

Buat masa ini kebanyakan aplikasi pihak ketiga yang dimuat turun masih tidak menyokong skrin takuk. Seperti contoh, takuk melindungi hampir keseluruhan bahagian atas Instagram Stories dan perkara ini amat menjengkelkan.

Perisian dalaman yang lebih dikenali sebagai antaramuka kali ini dipertingkatkan dengan Android 8.1 Oreo dan EMUI 8.1 terbaharu, sekaligus menjadikan siri Huawei P20 antara peranti yang terawal menggunakan sistem ini.

Tidak banyak perubahan jika dibandingkan dengan Android Oreo versi terdahulu, cuma kali ini perisian telah dibaiki dan ia lebih stabil dan lancar digunakan.

Namun, apa yang kami tidak berapa gemar ialah ketiadaan laci aplikasi untuk sebuah peranti Android.

Tidak perlu mengharapkan lebih pada bahagian ini kerana cip yang digunakan tidak setanding cip Qualcomm Snapdragon 845 yang diguna pakai pada peranti induk lain. Bagaimanapun, menerusi teknologi kecerdasan-buatan yang ada pada HiSilicon Kirin 970, kami yakin ia masih relevan untuk digunakan pada tahun 2018.

Bukan setakat perbezaan pada saiz dan konfigurasi kamera, memori RAM yang dimuatkan juga berlainan. Huawei P20 dibekalkan RAM 4GB, sementara Huawei P20 Pro ialah 6GB. Melalui pengalaman editor, dua peranti yang digunakan dalam membuat tugasan yang sama ternyata sekali berbeza. Misalnya, proses memuat turun aplikasi pada Play Store sedikit lewat pada varian biasa serta proses penyambungan WiFi dilihat lebih pantas pada varian Pro.

Setelah menjalani ujian benchmark, keputusan yang diperolehi memang berbeza dengan jurang yang sedikit, malah keputusannya tidak mengecewakan walaupun dibandingkan dengan peranti induk yang lain.

Tahun lepas Huawei berjaya menghasilkan peranti dengan bateri tahan lama melalui Huawei Mate 10 Pro. Pada tahun ini Huawei P20 Pro juga dibekalkan kapasiti bateri yang sama iaitu 4,000mAh. Jadi mengikut kertas spesifikasi, cip pemproses, RAM dan skrin yang digunakan hampir sama menjadikan ketahanan bateri pada peranti ini masih menawarkan kitaran masa yang panjang. Semasa membuat rakaman dan mengambil gambar, peranti ini tidak mengecewakan kerana bateri tidak menjunam secara mengejut, bagaimanapun cuma ada sedikit haba yang dikeluarkan dan itu merupakan perkara yang normal.

Sementara untuk Huawei P20, peranti ini dibekalkan sebuah bateri sekiar 3,400mAh bagi menjana saiz skrin yang lebih kecil. Sistem pengecasan untuk kedua-dua peranti berkongsi teknologi yang sama iaitu Huawei SuperCharge berkuasa 4.5V/5A. Jadi, proses pengecasan juga mengambil masa yang amat singkat.

Apa yang boleh dirumuskan daripada segi fizikal ialah ia sebuah telefon yang ‘sedap’ untuk dipandang. Tidak dinafikan sejak akhir-akhir ini Huawei cukup teliti daripada segi tubuh badan peranti yang dikeluarkan. Mungkin Huawei melihat aspek ini sebagai faktor utama sebelum pengguna membelinya. Bagaimanapun, secara peribadi kami masih belum cukup puas dengan skrin yang ditawarkan. Jika pengimbas cap jari dialihkan ke belakang atau dibuang sekalipun, fungsi pengecaman wajah dapat menggalas sistem keselamatan dengan baik – peranti sangat pantas untuk dibuka sebaik wajah menatap peranti.

Selain itu, perkakasan dalaman yang menggunakan cip Kirin 970 dianggap masih tidak ketinggalan berbanding cip-cip keluaran jenama lain. Bahkan, integrasi pembelajaran-mesin juga banyak membantu peranti ini melakukan setiap tugasan dengan mantap. Kami mengharapkan peranti ini menyediakan slot untuk kad memori, sebaliknya Huawei telah memutuskan untuk tidak meletakkan ciri ini pada siri Huawei P20.

Daripada segi harga pula, ia masih dikategorikan sebagai peranti induk mampu milik. Dua peranti ini lengkap dengan keperluan yang pengguna inginkan, cuma satu sahaja yang tak dapat ditunaikan ialah sistem pengecasan tanpa wayar. Kedua-dua peranti hanya boleh dicas secara tradisional menggunakan wayar sahaja.


Cambium Networks Perluas Kolaborasi dengan Facebook Connectivity untuk Berbilang Inisiatif Akses Tanpa Wayar

Penyelesaian Terragraph Facebook Connectivity membolehkan Cambium Networks menyediakan akses langkah terakhir kepada kediaman pelanggan, perusahaan dan bangunan pelbagai tempat tinggal

ROLLING MEADOWS, Illinois, 29 Februari 2020 /PRNewswire/ — Cambium Networks, penyedia global yang terkemuka bagi penyelesaian perangkaian tanpa wayar, hari ini mengumumkan bahawa ia bekerjasama dengan Facebook Connectivity untuk pelbagai inisiatif termasuk menggabungkan perangkaian jejaring Terragraph ke dalam radio tanpa wayar Gigabit gelombang 60GHz milimeter (Jalur-V); meningkatkan penyelesaian Express Wi-Fi dengan teknologi jejaring Wi-Fi generasi seterusnya, digabungkan dengan Akses Jejaring Swaurus (SOMA); dan mengusahakan inisiatif projek Telecom Infra (TIP) bersama serta prototaip infrastruktur Bandar Pintar bagi menyeragamkan dan mengoptimumkan penggunaan angkut balik tanpa wayar demi penggunaan Wi-Fi yang pantas dan cekap.

Penglibatan Cambium Networks dengan Facebook Connectivity menandakan ketersambungan Gigabit kini disediakan kepada populasi penduduk yang besar yang tinggal dan bekerja di kawasan yang mana gentian tidak berdaya maju dari segi ekonomi. Peluasan akses internet berkelajuan tinggi ini bermakna peningkatan peluang untuk persekitaran pembelajaran yang lebih menarik dan produktif, teleperubatan yang amat berkesan dan lebih luas lagi, pertumbuhan ekonomi yang telah dikaitkan dengan ketersambungan berprestasi tinggi sejak 20 tahun yang lalu.

“Facebook komited untuk bekerjasama dengan rakan kongsi industri di seluruh dunia bagi membantu membawa lebih ramai orang ke dalam talian menuju internet yang lebih pantas,” kata Dan Rabinovitsj, Naib Presiden untuk Facebook Connectivity. “Cambium ialah rakan kongsi kritikal dengan sumbangannya kepada Express Wi-Fi, teknologi SOMA, penyelesaian jejaring Terragraph dan program TIP. Cambium Networks dan Facebook bersama-sama mendemokrasikan lagi kuasa internet.”

Menurut laporan “Market Guide for 5G New Radio Infrastructure” Gartner yang disiarkan pada 16 Disember 2019 dan ditulis oleh Peter Liu, Sylvain Fabre, et al., “Menjelang tahun 2021, pelaburan dalam infrastruktur rangkaian 5G NR akan menyumbang sebanyak 19% daripada jumlah pendapatan infrastruktur tanpa wayar penyedia perkhidmatan komunikasi (CSP), meningkat daripada 6% pada tahun 2019.”

“Kolaborasi yang aktif dengan peneraju pasaran membolehkan kami untuk membawa teknologi tanpa wayar ke dalam perbincangan yang dapat menyelesaikan masalah kontemporari. Portfolio Cambium Networks dengan penyelesaian tanpa wayar Gigabit menyediakan ketersambungan dari awan kepada pelanggan,” kata Atul Bhatnagar, presiden dan Ketua Pegawai Eksekutif Cambium Networks. “Pengalaman kami dengan teknologi, keadaan penggunaan dan frekuensi berbeza memberi kami kelebihan untuk membangunkan dengan pesat penyelesaian dengan kos pemilikan keseluruhan yang utama dalam industri. Penyelesaian jejaring tanpa wayar didayakan Terragraph 60 GHz berbilang mod baharu kami menyediakan kelajuan Gigabit dengan hanya sebahagian kecil daripada kos dan masa menggunakan gentian. Sistem-sistem ini boleh juga diperuntukkan dan diurus daripada konsol berasaskan awan cnMaestro™ tunggal yang memberi tinjauan umum merentas pelbagai teknologi tanpa wayar dalam rangkaian, membolehkan pengendali untuk memaksimumkan daya pemprosesan dan kepuasan pengguna. Penyelesaian tanpa wayar kami memberi hasil hebat yang dapat menyelesaikan cabaran ketersambungan misi kritikal.”

Latar Belakang Cambium NetworksCambium Networks ialah penyedia global yang terkemuka bagi penyelesaian ketersambungan tanpa wayar yang mengukuhkan hubungan bersama orang ramai, tempat dan benda. Mengkhusus untuk menyediakan fabrik tanpa wayar hujung-ke-hujung melibatkan platform yang diurus oleh awan yang andal, boleh diskala dan selamat yang beroperasi dalam keadaan mencabar, Cambium Networks memperkasa penyedia perkhidmatan, pengendali rangkaian perusahaan, perindustrian dan kerajaan untuk membangunkan ketersambungan pinggir pintar. Beribu pejabat di luar Chicago dan menerusi pusat-pusat penyelidikan & pembangunan (R&D) di A.S, U.K. dan India, Cambium Networks menjual melalui rangkaian pengedar global yang dipercayai. www.cambiumnetworks.com

Pertanyaan Media:Sara BlackNaib PresidenBospar+1 (213) 618-1501sara@bospar.com

Logo – https://ering.com.my/wp-content/uploads/2020/03/cambium-networks-perluas-kolaborasi-dengan-facebook-connectivity-untuk-berbilang-inisiatif-akses-tanpa-wayar.jpg

Keywords:  Computer Hardware Computer Networks Computer Software Computer/Electronics Internet Technology Telecommunications Wireless Communications Corporate Expansion Licensing/marketing agreements New products/services

Source: PRNEWSWIRE


YES 4G Pelan Pascabayar Konfem Unlimited – Serendah RM46 Sebulan

YES 4G hari ini telah membawa 4G tulen terbaik dengan memperkenalkan pelan pascabayar baharu Konfem 4G Konfem Unlimited, di mana ia menawarkan data tanpa had 4G LTE setiap hari dari harga serendah RM46 sebulan.

Pelan baharu ini tersedia dalam tiga pilihan pelan antaranya Yes Konfem Unlimited 49, Yes Konfem Unlimited 79 dan Yes Konfem Unlimited 99. Selain itu YES juga memperkenalkan panggilan VoLTE, di mana ia menghubungkan anda dengan orang tersayang 2-3x lebih pantas dengan panggilan suara yang 2.2x lebih jelas.

* Sementara stok masih ada.
* Tertakluk kepada terma dan syarat

YES turut menawarkan Konfem Turbo Daily dan Konfem Turbo Weekly Data Add-Ons, di mana ia menawarkan data tanpa had tanpa cap kelajuan dari harga serendah RM5 setiap hari untuk pelanggan Konfem Unlimited 49 dan Konfem Unlimited 79.

*Sah untuk Konfem Unlimited 49 and Konfem Unlimited 79

* Tidak sah untuk Konfem 99 dengan kontrak

Pelanggan Konfem Unlimited Postpaid 49 dan Konfem Unlimited 79 juga boleh menikmati panggilan suara pada harga 2 sen setiap minit dengan pembelian pek suara YES dari harga serendah RM10 untuk 500 minit, dan RM20 untuk 1000 minit dengan kualiti panggilan VoLTE.

Untuk maklumat lanjut, anda boleh berkunjung ke stor YES terdekat atau layari laman web rasmi YES. Pembelian atas talian turut disediakan di YES Online Store.


Nikmati Tawaran 9.9 Super Deals vivo Di Lazada Dengan Diskaun 5%!

Sama seperti tawaran 9.9 Super Deals di Shopee, Vivo juga mempunyai promosi hebat yang sama di laman e-dagang terkemuka, Lazada Malaysia bermula dari 6 hingga 9 September 2018 ini!

Anda hanya perlu menggunakan kad promo VIVO5PRNTOFF bagi menikmati potongan sehingga 5% dengan perbelanjaan minimum sebanyak RM 500. Kod promo berkenaan juga boleh digunakan kepada semua aksesori dan model vivo yang terpilih seperti V5, Y69, Y65, V7 dan V7+.

Sekali lagi jangan lupa, tawaran ini hanya berlangsung pada 6 hingga 9 September sahaja! Haaa…Tunggu apa lagi mark kalendar anda sekarang!

Baca juga :

Untuk maklumat lanjut, sila layari Lazada atau laman rasmi vivo Malaysia .


Orang Ramai Digesa Hubungi Penyedia Perkhidmatan Berhubung Kadar Baharu Jalur Lebar

Baru-baru ini, Komunikasi dan Multimedia Malaysia (SKMM) telah mengumumkan penurunan harga jalur lebar talian tetap sehingga 56 peratus. Difahamkan, harga baharu tersebut boleh dinikmati oleh semua pelanggan telekomunikasi sedia ada.

Pun begitu, Forum Pengguna Komunikasi dan Multimedia Malaysia (CFM) memberitahu bahawa pihaknya menerima pelbagai pertanyaan dan rungutan yang disuarakan oleh orang ramai mengenai maklumat terperinci tawaran baharu tersebut.

Sehubungan itu, CFM menasihatkan orang ramai untuk menghubungi penyedia perkhidmatan masing-masing untuk mendapatkan penjelasan lanjut mengenai hal berkenaan.

Antara penyedia perkhidmatan yang terlibat termasuk Celcom, Maxis, TIME, dan TM. CFM juga telah menghimpunkan sejumlah maklumat penting untuk rujukan pengguna mengenai harga baharu internet jalur lebar talian tetap.

Ringkasannya, Celcom menawarkan harga baharu bermula 16 Septermber 2018 untuk pengguna di Sabah sahaja. Bagi pengguna maxis, harga baharu berkuat kuasa mulai 13 September 2018 dan pelanggan boleh menikmatinya sebaik sahaja melanggan kontrak baharu. Untuk TIME dan TM pula, masing-masing mula menawarkan kadar baru pada 7 Okt dan 12 Julai 2018.

Memetik kenyataan yang diterima Celcom, Maxis dan TIME menawarkan pengurangan harga pakej bagi semua pelanggan tersedia. Berbeza pula dengan TM yang mana mereka hanya menawarkan diskaun harga untuk pakej Unifi Basic dan 100mbps sahaja.

Semua pelanggan TM sedia ada akan dinaik taraf kepada kelajuan baru secara automatik namun mereka  masih mempunyai pilihan untuk menukar pakej yang dilanggan di mana-mana kedai TMpoint.

Untuk butiran lanjut mengenai semua pakej jalur lebar, sila layari laman rasmi CFM.


Suku Kedua 2016 Memperlihatkan Hanya 1.2 Juta Unit Peranti Lumia Terjual

Tidak dinafikan lagi bahawa populariti telefon pintar yang dioperasikan dengan platform Windows semakin hari semakin berkurangan, dan ini ditambah pula dengan arah tuju Microsoft yang lebih memfokuskan kepada perkakasan mudah alih. Bahkan Microsoft juga dilihat kurang mempromosikan telefon pintar Lumia keluarannya yang dioperasikan dengan Windows 10 Mobile sejak kebelakangan ini. Ia sekaligus menjadi faktor utama kejatuhan populariti peranti Lumia di pasaran global. Berdasarkan kepada laporan yang telah didedahkan, Microsoft telah berjaya menjual sebanyak 13.8 juta unit peranti Lumia dalam tempoh setahun yang bermula dari 1 Julai 2015 sehingga 30 Jun 2016 yang lalu.

Menurut statistik yang didedahkan, jelas dapat dilihat penurunan jualan peranti Lumia bagi tempoh tersebut yang mana sebanyak 5.8 juta unit berjaya dijual antara Julai hingga September 2015. Manakala untuk bulan Oktober hingga Disember 2015 pula menyaksikan sebanyak 4.5 juta unit peranti Lumia telah dijual, dan diikuti dengan 2.3 juta unit pada bulan Januari hingga Mac 2016. Angka jualan mencatatkan penurunan jualan yang berturut-turut, apabila hanya 1.2 juta unit peranti Lumia berjaya dijual untuk sepanjang tempoh tiga bulan pada April hingga Jun 2016.


Samsung Tambah Saluran Penjualan Galaxy M20, Kini Tersedia Di Laman Sesawang Samsung

Seperti yang diketahui oleh umum, Shopee telah dilantik secara rasmi menjadi penjual Galaxy M20 yang dijual secara eksklusif menerusi atas talian. Kini, saluran pembelian atas talian telah ditambah oleh Samsung menerusi laman sesawang Samsung malaysia yang mana ia ditawarkan di Stor Online Samsung Malaysia.

Pembelian Galaxy M20 di atas talian tersebut menawarkan harga RM799 dan pembeli akan menerima hadiah percuma iaitu pembesar suara Bluetooth, Logitech X50 bernilai RM98 (sementara stok masih ada).

Samsung Galaxy M20 disertakan dengan cip pemproses Exynos 7904 8-teras 14nm. ia turut hadirkan dengan RAM 4GB dan storan 64GB. Paparannya juga adalah sangat menarik apabila ia didatangkan dengan skrin Infinity-V, paparan TFT bertakuk kecil V, berukuran 6.3-inci dengan resolusi HD Penuh+.

Kameranya juga turut tidak mengecewakan apabila ia dihadirkan dengan 8MP (F2.0) bagi kamera hadapan dan 13MP (F1.9) + 5MP bagi kamera utama.

Pengimbas cap jari juga turut tersedia di bahagian belakang. Apa yang unik mengenai peranti ini adalah kapasiti baterinya kerana ia disertakan dengan 5000mAh (port USB-C) dan menyokong pengecasan pantas 15W.


‘vivo Night’ di KLFW 2017, vivo Mendekati Dunia Fesyen

vivo dilihat menjadi antara jenama pilihan pengguna telefon pintar hari ini terutamanya bagi peminat swafoto. Sempena dengan majlis KLFW 2017 (Kuala Lumpur Fashion Week 2017) yang telah berlangsung di Pavilion, Kuala Lumpur, vivo selaku pengeluar telefon pintar terkenal telah berkolaborasi dalam acara lima hari ini membawakan pengalaman bergambar menggunakan peranti flagship vivo V5s. ‘vivo Night’ mempersembahkan barisan telefon pintar vivo V5s sebagai pembukaan bersama koleksi House Of Doll by Fazura dan juga koleksi dari Rizman Ruzaini pada malam acara tersebut.

Penglibatan vivo di KLFW 2017 adalah bukti bahawa vivo hari ini bukan hanya sekadar sebuah jenama telefon pintar sahaja, tetapi vivo juga kini mampu memenuhi keperluan gaya hidup pengguna yang mementingkan kesempurnaan.

vivo V5s dilengkapi dengan kamera depan 20 Megapiksel IMX376 bersama aperture f/2.0 dan ciri Selfie Softlight terbaru mampu menghasilkan efek cahaya seperti di dalam studio.


realme Bakal Muncul Dengan Gelang Tangan Pintar Pada Separuh Pertama 2020 – Pesaing Xiaomi Mi Band 4?

realme kini dilihat meluaskan pengaruhnya dengan kadar lebih cepat berbanding jenama terkemuka lain. Pada tahun 2019, kita dapat lihat realme telah melancarkan hampir sedozen peranti pintar merentasi pelbagai julat harga jualan. Tidak cukup dengan itu, realme turut muncul dengan pelbagai aksesori menarik termasuk earbuds, tote bag, tshirt dan banyak lagi.

Nampaknya ia tidak terhenti di situ sahaja apabila realme dikatakan bakal mempelbagaikan lagi kategori produk gaya hidup pada tahun 2020 – bakal muncul dengan gelang pintar. Perkara ini didedahkan oleh CEO Realme, Madhav Sheth menerusi sebuah wawancara. Pun begitu, beliau tidak mendedahkan sebarang spesifikasi utama peranti berkenaan tetapi ia dijangka muncul pada separuh pertama tahun 2020. Nampakanya kini, realme bersiap siaga untuk bersaing dengan jenama lain dalam segmen kesihatan dan kecergasan.

Sekadar makluman, realme juga bakal muncul dengan peranti terbaru mereka realme X50 5G pada 7 Januari 2020 dalam sebuah acara pelancaran dijadualkan berlangsung di Beijing, China. Apakah plan realme untuk tahun 2020 untuk semua peminat setia? Sama – sama kita tunggu!

______________________________________________________________

Artikel Berkaitan :


RydePool Diperkenal Di Malaysia – Aplikasi Perkongsian Kenderaan Mudahkan Pengguna

Aplikasi mudah alih nombor satu di Singapura, RydePool kini telah dilancarkan ke Malaysia. RydePool diasaskan oleh Ketua Pegawai Eksekutif Ryde, Terence Zou pada tahun 2015 dengan matlamat menjadikan carpooling sebagai pilihan pengangkutan yang berdaya maju – mengurangkan kos perbelanjaan perjalanan penumpang, mewujudkan komuniti dan banyak lagi. RydePool membolehkan penumpang berkongsi pemandu kenderaan bersama orang lain.

Lebih menarik, tambang RydePool adalah berdasarkan pada model bukan keuntungan atau apa-apa bayaran komisen yang diterima oleh pemandu akan disimpan oleh mereka secara penuh. Terdapat sejumlah fungsi lain pada aplikasi ini termasuk –  RydePet dan banyak lagi. Kemudahan ini boleh digunakan di kawasan Lembah Klang bermula November kelak – bakal diperluaskan ke bandar-bandar lain di seluruh Malaysia seperti Johor, Pulau Pinang dan Melaka.

Ditanya adakah pemandu RydePool perlu memiliki lesen PSV untuk menggunakan aplikasi ini, Terence berkata, mereka tidak perlua memohon lesen tersebut. Untuk makluman aplikasi ini sudah boleh dimuat turun dan layari rasmi, Ryde untuk lebih info terkini. Muat turun aplikasi RydePool menerusi : App Store | Google Play.


Nikmati Diskaun Sehingga 50% Bagi Promosi Jualan Samsung Black Friday!!!!

Jualan Samsung Black Friday kini bermula!!! Anda kini boleh memiliki peranti-peranti Samsung pada harga yang sangat menakjubkan!!!

Berikut adalah promosi yang boleh anda nikmati:

Bukan itu sahaja, anda juga boleh memiliki hadiah percuma bagi setiap pembelian!!!

Beli mana-mana telefon pintar atau wearable dari e-Store dan dapat 1 unit Tab A7 (SM-T500NZAAXME) bernilai RM999 secara percuma

Beli mana-mana produk TV/AV di e-Store dan dapatkan 1 unit 34” Samsung TV (UA32N4003AKXXM) bernilai RM829 secara percuma.

Jualan Samsung Black Friday ini bermula dari 27 November sehingga 30 November. Layari laman sesawang https://shop.samsung.com/my/november-promotion/?cid=my_ow_affiliate_pr_none_tease_estore-black-friday_multi_none_none bagi terma dan syarat.


Oh Best… “Tanda Biru” Whatsapp Boleh Tukar Kepada Ikon Unik

Berasa bosan pada tanda biru atau lebih dikenali sebagai Bluetick pada aplikasi Whatsapp? Hah kami ingin kongsikan satu tip ringkas yang boleh mengubah tanda biru yang bosan menjadi ikon yang lebih menarik.

2. Muat turun aplikasi APK <YoWhatsApp>

3. Buka aplikasi <YoWhatsApp>, klik 3 titik pada sebelah atas kanan, pilih YoMods → 3.Conversation Screen

4. Kemudian pilih 2 Styles (Look and Feel), seterusnya pilih menu 3.2.2 Ticks Style.

5. Pilih ikon menarik yang anda suka.

6. Tadaaa…inilah hasilnya!


Prototaip Moto X 2016 Dikatakan Hadir Dengan Skrin AMOLED Jenis Shattershield

Jika sebelum ini gambar rendering Motorola Moto X 2016 telah didedahkan oleh seorang pengguna Google+, nampaknya kali ini gambar prototaip paparan skrin model tersebut pula telah tertiris di Internet. Sebagaimana model Moto G, Moto X 2016 ini juga turut menyokong paparan skrin berukuran 5.5 inci dan dipercayai menggunakan jenis skrin yang sama seperti model Moto X Force atau DROID Turbo 2 dengan paparan AMOLED dengan perlindungan Shattershield.

Teknologi paparan ini menawarkan sehingga 5 lapisan berbeza yang direka untuk menyerap hentakan agar paparan skrin tidak retak atau pecah. Malah ia juga dikatakan hadir dengan 4 tahun jaminan terhadap isu keretakan ataupun skrin pecah.

Berdasarkan kepada ketirisan gambar prototaip paparan skrin itu juga, jelas dapat dilihat bahawa Moto X 2016 turut dilengkapi dengan sensor pengimbas cap jari berbentun segi empat sama. Manakala salah satu daripada dua buah lubang yang terdapat di bahagian atas skrin pula dipercayai bakal menempatkan sebuah LED Flash sebagaimana yang dimiliki oleh model Moto X Style. Selain itu logo ‘Moto’ juga telah dicetak betul-betul di bahagian atas pengimbas cap jari.


Mobile Legends: Bang Bang Malaysia Championship (MMC) Akan Datang!! – Tawar Hadiah Terkumpul RM30 RIbu & 210 Ribu Diamond!!

Ada satu berita menarik bagi kaki game di Maaysia apabila Whales Esport mengumumkan bahawa Mobile Legends: Bang Bang Malaysia Championship (MMC) bakal dilaksanakan buat pertama kalinya yang mana melibatkan 13 buah negeri.

Menariknya, pertandingan ini mempertaruhkan hadiah terkumpul  bernilai RM30 ribu dan 210 ribu Diamonds yang bakal menjadir rebutan buat para pemain.

Bagi yang ingin mendaftar, anda boleh melakukannya dengan klik di sini.


Maxis Bawa Kembali Pelan Zerolution Untuk Apple iPhone X

Maxis sebelum ini telah menamatkan promosi memiliki iPhone dalam pelan Zerolution. Hari ini, pelanggan Maxis boleh menarik nafas lega apabila Maxis kembalikan semula pelan Zerolution model iPhone. Istimewanya, mereka yang berminat boleh mendapatkan peranti terbaru, iPhone X.

Pada kali ini, syarat yang dikenakan berbeza sekali dengan yang terdahulu. Pelanggan kini tidak boleh menukar iPhone selepas 12 bulan sebaliknya perlu menghabiskan kontrak selama 24 bulan atau membayar baki harga peranti untuk menamatkan kontrak.

Walau bagaimanapun, wang pendahuluan untuk membawa pulang iPhone tidak akan dikenakan. Pelanggan hanya dikenakan ansuran bulanan dan bil pascabayar sekaligus setiap bulan menggunakan kad kredit melalui pelan ansuran mudah (EPP). Permohonan perlu dibuat di stor Maxis yang sah.

Maxis Zerolution menawarkan Apple iPhone X dengan varian 64GB dan 256GB. Anda boleh semak jadual pelan dan harga di bawah :

Maklumat lanjut berkenaan pelan Zerolution, anda boleh layari laman rasmi Maxis bermula hari ini.


LeEco LeSee, Kereta Elektrik Pertama Dibangunkan Oleh Pengeluar Telefon Pintar

LeEco atau lebih dikenali sebagai LeTV telahpun berjaya menarik perhatian banyak dengan kemunculan tiga model terbaru keluarannya yang telah dilancarkan baru-baru ini. Tidak cukup dengan itu, pengeluar telefon pintar berasaskan Android ini kelihatan semakin agresif dan membuat kejutan kepada peminat automobil apabila ia telah mengumumkan kehadiran kereta elektrik dengan pemanduan automatik keluarannya yang pertama.

LeEco LeSee yang diperkenalkan dalam bentuk konsep ini sememangnya menampilkan rekaan futuristik yang mana roda stereng akan dilipat dan disimpan sebaik sahaja mod pemanduan automatik diaktifkan. Tambah LeEco lagi, LeSee berupaya mencapai kelajuan maksimum mencecah sehingga 130 batu sejam (209 km sejam). Buat masa ini tiada banyak maklumat berkaitan spesifikasi yang didedahkan, malah tiada sebarang pengumuman mengenai harga dan juga ketersediaan LeEco LeSee di pasaran.


OPPO & vivo Perkenal Teknologi Baharu – Sokongan Dual – WiFi

Dua jenama terkenal di bawah naungan BBK Electronics iaitu OPPO dan vivo kini memperkenalkan satu ciri baru dikenali sokongan Dual-WiFi – ciri di mana membolehkan peranti membuat sambungan ke dua rangkaian secara serentak. Ia bertujuan untuk mendapatkan rangkaian jalur lebar lebih baik dan sambungan stabil.

Sebagai demo, OPPO dilihat mengetengahkan ciri baharu ini pada model OPPO Reno 10X Zoom – peranti tersebut dilihat menyambung kepada 2.4 GHz dan rangkaian 5GHz secara serentak – kelajuan muat turun boleh meningkat sehingga 322% berbanding sambungan Wi-Fi biasa.

Pada masa sama, vivo pula mengetengahkan ciri ini pada model iQOO sebagai demo – ciri Dual-WiFi dilihat memilik rangkaian mana yang lebih cepat dan menggunakannya secara automatik untuk muat turun aplikasi dengan lebih cepat.

Buat masa ini, hanya peranti OPPO dan vivo sahaja yang menyokong ciri baharu ini. Jadi, apa pandangan anda mengenai teknologi baru ini? Kongsikan dengan kami! Kekal bersama eRing untuk info lebih terkini.

[SUMBER], [SUMBER 1]


Paparan Mikro LED Pertama Dari LG! – LG MAGNIT Beri Paparan Luar Biasa!!!

Dilancarkan pada minggu ini! LG MAGNIT akan memastikan ketahanan dan kualiti gambar yang luar biasa dengan teknologi paparan Black Coating serta ciri pemasangan blok yang lebih kemas.

Sebagai langkah yang lebih maju dalam teknologi paparan, LED Mikro menampilkan piksel yang berskala mikrometer untuk menghasilkan paparan yang lebih tajam dan berkualiti serta peningkatan kontras dan sudut pandangan yang lebih luas.

Teknologi  Black Coating yang terbaru oleh LG yang diaplikasikan di bahagian hadapan paparan untuk ketetapan kontras dan warna sambil melindungi piksel LED kecil dari kelembapan, habuk dan kesan luaran. Teknologi Black Coating juga memudahkan proses membuang kotoran pada paparan tersebut.

Untuk pengguna mewah, LG MAGNIT tersedia dengan saiz paparan 163″ dan resolusi 4K untuk menimati video dengan lebih baik. LG MAGNIT juga didatangkan dengan LG’s webOS.

LG MAGNIT juga menawarkan kelebihan pemasangan dan konfigurasi yang lebih mudah. Menjadikan proses pemasangan lebih cepat tanpa sebarang gangguan dengan teknologi wireless untuk menghubungkan blok paparan antara satu sama yang lain.

LG MAGNIT merupakan solusi yang terbaik untuk pelbagai kegunaan komersial dan tempat awam seperti pusat konvensyen, lobi hotel dan banyak lagi.


Pengguna Celcom Boleh Menaiki Uber Secara Percuma Atau Dengan Kadar Diskaun

Celcom Axiata Berhad telah mengumumkan kerjasama dengan Uber Malaysia selaku penyedia perkhidmatan pengangkutan digital popular di negara ini. Melalui kerjasama ini, pengguna Celcom pascabayar dan juga prabayar yang turut menggunakan perkhidmatan Uber akan menikmati tawaran menarik untuk tempoh beberapa bulan akan datang.

Bagi pelanggan Celcom yang melanggani pakej perayauan antarabangsa Celcom Passport, mereka akan ditawarkan dengan perkhidmatan Uber secara percuma ke KLIA ataupun KLIA2. Selain itu, pelanggan prabayar juga akan turut ditawarkan dengan perkhidmatan Uber secara percuma ataupun dengan kadar diskaun sebagai sebahagian daripada program kesetiaan.

Bahkan Celcom turut memberikan ganjaran kepada pemandu Uber yang juga merupakan pelanggan talian itu dengan menawarkan pelbagai pilihan peranti terkini, sesuai digunakan dengan rangkaian Lightning Fast LTE serta digabungkan dengan pelan Celcom FIRST dan juga pelbagai faedah tambahan yang lain.